text:
Fàkan mɔgɔw ka FLSL sannakalanso dajirali
Sibiridon zuluyekalo tle 2, 2016 san, fàkan mɔgɔw Taara dajirali dɔ Kɛ kandɔn sannakaladen dɔw kun. O dajirali in yɛrɛ tun ye sannakalanso karamɔgɔ dɔ ka laɲini ye ko Abu Jara. Dajirali in tun bɛ ka kɛ kàlanso fla de 'kɔnɔ.
Baara Daminɛna 8nan waati tɛmɛnen ni sanga dama-dama ye kàlanso fɔlɔ kɔnɔ. Dajirali tun ye jàseri ye. A tun bɛ jateblaw fogow dajirali kan. Kow bɛɛ sigilen sen kan Kr isiyaka Baalo ye dajirali Daminɛ. A Fɔlɔla jateblaw la. Kalimu n'o ye sɛbɛnni jatebla y'an ka fàso kanw na, TDUK jàtebla ani daɲɛgafe WAGADU jàtebla. A Donna kalimu kɔnɔn k'a Лɛfɔ koɲuma. O kɔ a ye TDUK ta Dajira ka Sɔrɔ ka Na Wagadu daɲɛgafe la. O la kàlandenw yɛrɛ ye faamuya cama Sɔrɔ a ko la.
O bannen a ye fogow Daminɛ. A y'a Daminɛ ni Bataki.org ye. A y'a Jira kàlandenw na ko fogo in ye kùnnafoni fàlenfogo de ye ko i n'i y'i tɔgɔ Sɛbɛn a kan i bɛ limaanaw Лini i yɛrɛ la o la abɛ Se ka kùnnafoniw fFàlen-falen aw ni ɲɔgɔn cɛ ni sɛbɛnni, jàw walima ni kumakan ye. A Ko fogo in bɛ Mali kan bɛɛ la. A ye jàw blacogo Jira ka kalanden dɔ Jira mun y'a tɔgɔ Sɛbɛn.
O tɛmɛnen sa a Nàna fàkan.ml fogo kan. A Ko kalandenw ma k'o fogo in ye kùnnafoni ɲini fogo de ye i n'a Fɔ "google, wikipeja". O la a Donna fogo in dakunbaw kɔnɔ k'a Fɛsɛfɛsɛ kelen-kelen.
O baara in bɛɛ Kɛra waati fla ɲɔgɔn kɔnɔ. Fàkan mɔgɔw Sɔrɔla ka Taa kalanso flanan kɔnɔ. Baara kelen minnu Kɛra Isiyaka Baalo fɛ, a y'o kelenw Dajira yen i n'a fɔ kalimi, TDUK ani Wagadu daɲɛgafe jàteblaw dajirali ani bataki.org ni fàkan.ml fogow dajirali. O baara Kùncɛra ka Bɛn ni 12nan waati ye.
O kɛlen Kr Abu Jara ye foli Kɛ fàkan mɔgɔw la kosɛbɛ ka kàlandenw Labla.
2016 06 03
Karidon kalo flanan tle 22 kùnnaɲɛ
Karidon mɛkalo tle 22, 2016 san, fàkan mɔgɔw ye degeli Kɛ niBolodondenw ye kalanʃiyɔrɔ la dɔnnikùlu san fɛ. Mɔgɔ wɛrɛ tun Weelera a kɛnɛ kan n'o MAKDAS mɔgɔw kɛrɛnkɛrɛnnenyala Mandela Dukure, ale min ye bataki.org fogo Sigi sen kan.
Baara in yɛrɛ Daminɛna 9nan waati. A fɔlɔ Kɛra kùnnafon i fɔli ye mɔgɔw ɲɛna fakan.ml kan. Baara in tun Dabɔra Mali jamanatigi kɔrɔw lakamuni kan fogobon kɔnɔ nka komi fogolan tun ma Лi fàkan mɔgɔw y'a Kɛ jaseri dɔrɔn ye.
O kɔ fɛ u Nana bataki fogo kan. Yɛlɛma dɔw tun Donna bataki la u y'o Лɛfɔ mɔgɔw ye. O yɛlɛma in tun ye kùnkoloja blali ye i tɔgɔ kɔrɔ. O la sa bolodondenw Nana kelenkelen k'u jà Bla u tɔgɔw kɔrɔ walasa u limaanaw k'u Dɔn ja yeli fɛ fogo kan. Dɔw fana tun tɛ Se jà blacogoya wɛrɛ la mɔgɔw ye sugantilen walima foroba la walasa mɔgɔw k'u hakilina Fɔ ja in kan ani màra dɔ cili i limaana wɛrɛ ma fɔ ka Taa Se kumakan blali ma mɔgow ma. Bolodondenw dDegera nin bɛ la fakan mɔgɔw fɛ.
O tɛmɛnen sɔsɔli kɛnɛ Nana Dayɛlɛ mɔgɔ ye. Sɔsɔli dɔw Kɛra bolodondenw ni kr Isiyaka Baalo cɛ. O sɔsɔli tun bɛ tàli kɛ bamanankan sɛbɛncogo kan (mɔsɔnni, wale, tùlu blali sigininden dɔw kun na o n'a ɲɔgɔnna wɛrɛw). Kr Baalo ye u ka ɲininkaliw Jaabi ka lafaamuyali kɛrɛnkerɛnnen Di u ma. A yɛrɛ Kɛra sa i n'a fɔ lakalanni jate.
O tɛmɛnen, mɔgɔw y'u halinaw Fɔ bataki fogoko kan laɲiniw b'o la n'o yɛlɛma dɔw donni ye bataki ko dɔw la ani senfɛjuru dɔw tun tɛ ka Sɔn bamanakan sigininden kɛrɛkɛrɛnnenw bɔli la bataki kan fɔ ka taa Se fɛlako ni limaanako yɔrɔ ma. O yɛrɛ tun Mandela Dukure weelekun ye ka Na kɛnɛ in kan. A Ko a bɛ n'a bolo Da hakilina ninnu ko nka yɔrɔninkelen na ko tɛ. O la a ye Senfɛjuruw suguya n'u kan sɛbɛnniw Ta.
13nan waati baara Blara. Foliw Kɛra mɔgɔw la k'u Labla.
Mɔgɔ nàlenw tɔgɔsɛrɛ
Fàkan mɔgɔw
- Isiyaka Baalo
- Musa Danbɛlɛ
- Dramann Keyta
- Yusuf Baalo
- Umu Kulubali
MAKDAS mɔgɔw
- Mandela Dukure
Bolodondenw
- Ŋolo Sanɔgɔ
- Yaya Kulubali
- Musa Kulubali
- Karim Baalo
- Umar Kulubali
2016 05 18
Cɛmakalanso dɔw dajirali kunaɲɛ: le Nid du Savoir ani Lycée classique moderne de kalaban-coura
Nin Arabadon 2016 05 18 fàkan mɔgɔw Taara dajirali Kɛ Kàlabankura cɛmakalanso fla la. O dajirali in tun ye jaserili ye dɛnɛn na ka Jira kalandenw na. U Fɔlɔla cɛmakalanso min na, o ye Lycée Privé le Nid du Savoir ye. Baara Daminɛna 9nan waati. Fàkan mɔgɔw y'u Yɔgɔw Fɔ fɔlɔ nin k'u da Don u nakun na ka Sɔrɔ ka Fogo in wugubali Dàminɛ n'o ye fàkan.ml ye. U Donna dakun ni dakun k'u kɔnɔkow Fɛsɛfɛsɛ k'u Jira kàlandenw na. Misali la u Donna yiirin dakun kɔnɔ ka saba Suganti u la. U ye fla kàlan k'u Лɛfɔ fɔ kalandenw ye faamuya dɔ Sɔrɔ a ko kan ka Sɔrɔ ka kalanden kelen Tà tɔw la o ye ziirin tɔ kelen kalan. Jateminɛw y'a Jira k'o kalanden bɛ Se Bamanankan kalanko ɲuman na.
O tɛmɛnen kɔ u ye bataki.org fogo dajirali fana Kɛ fɔ u ye kalanden kelen tɔgɔ Sɛbɛn k'o Kɛ misali ye tɔw ye. U sɔrɔla k'a Fɔ ko kalandenw kana Лina ka Yɛlɛn fogo ninnu kan k'u ka baarakɛminɛ don.
O tɛmɛnen sa u ye kàlandenw Fo k'u Labla ka Kɛɲɛ ni 11nan waati ye.
Cɛmakalanso in kalanden minnu tun bɛ kɛnɛ kan olu tɔgɔsrɛ Flɛ nin ye:
- Abdul Karim Sila
- Laji Dukansi
- Bintu Jone
- Naɲan Jara
- Yuma ʃantal Ganbi
- 6. Mariam Dunbiya
- Fatumata Keyta
- Ayiʃata Kamara
- Mayimuna Sila
- Mariyetu Jala
- Awa Tunkara
- Mohamɛd Seyba Bɛrte
- Bubakar Sisɔkɔ
- Kɛnza Kuyatɛ
- Kaji Bokum
- Nafisutu Jalo
- Daba Trawele
- Dramann Kulubali
- Seku Jara
- Usmann Tunkara
- Karamɔkɔ Sisɔkɔ
- Sayɔn Tarawele
- Labas Tarawele
- Yakuba Keyta
- Mansamadi Tarawele
- Lamin Pɔrnɔn Kɔnɛ
- Aliyu Mayga
- Fatumata Bakari Jara
- Asitan Samakɛ
- Kajatu Fɔnba
- Mamadu Danbɛlɛ
- Idrisa Danbɛlɛ
- Amadu Jara
- Umu Konatɛ
- Sanata Kɔnɛ
- Lidi Kuruma
- Mariyam Sangarɛ
- Mamadu Marɛga
- Badra Aliyu Samakɛ
- Elizabɛt Jara
Fàkan mɔgɔ Nana cɛmakalanso flanan min na, o ye Lycée Moderne de Kalaban Koura ye. U Sera ka Bɛn ni 10nan tɛmɛnen ni sanga 20 ɲɔgɔn ye. U selen ye baara daminɛ o yɔrɔnin bɛɛ. U ye fogo in fogosira Fɔ kalandenw bɛɛ ye Ka Yɛlɛn a kan k'a kɔnɔ fasiriw Jira kelenkelen ka Taa. O Tɛmɛnen u da sera Kɛnɛya dakun ma min kɛ u ye fàsiri dɔ Dayɛlɛ ko furu duman gundo. U ye fasiri in daminɛ kalan ka kalandenw Bla a dakunw kalanni na. O tɛmɛnen don Kɛra ziirinw na. U ye fla Kalan kalandenw ye kalanden kelen y'a tɔ kelen Kalan. A Yera k'a Fɔ k'a bɛ se Bamanankan kalanko ɲuman fana na.
12nan waati Sera min kɛ u ye foli Lase kalandenw ma K'u Labla.
2016 04 24
Bɔkɛnɛna tàko fɔlɔ bolodondenw ka ɲɔgɔnye laban
Karidon 2016 san kalo 4nan tle 24 de tun ye Fàkan mɔgɔw ni bolodondenw ka ɲɔgɔnye laban ye yanni dajiraliba don yɛrɛ cɛ n'o ye kari nata ye.
Lajɛɛrɛ in tun ka kan ka Daminɛ 9nan waati nka o ma Se ka Kɛ k'a sababuya Kɛ bolondondenw ka kɔnkanabaliya ye. O Kɛra sabu ye fana an ye waati kelen ɲɔgɔn bɛɛ Bla ten.
Karidon laajɛɛrɛ yɛrɛ tun Bolilen bɛ Lajɛɛrɛba don kan n'o ye kari nata ye. O la mɔgɔw tun Tlalen don kulu fla ye. Kulu kelen n'o ye bolodonden kɔrɔw ye (mɔgɔ 7 ɲɔgɔn) olu ni Fàkan mɔgɔ fla de Tora ɲɔgɔnye kɛnɛ kan sabu olu de sugantilen don ɲɔgɔndankɛlaw ye. Kulu kelen tɔ n'o ye bolodonden kuraw ye ( mɔgɔ kura 3 ɲɔgɔn), olu ni Fàkan mɔgɔ kelen Taara ɲɔgɔn fɛ fogokɛnɛ kɔnɔ bolodon ka ma. An Selen yen an ye waati fla ɲɔgɔn Лini fogokɛnɛ fɛ Kulu fɔlɔ Sinsinnen tun don Kari nata labɛnw ɲɛfɔli kan. Olu tlalen o la u Nana Fàra kulu flanan mɔgɔw kan. O y'a Sɔrɔ mɔgɔ kura ninnu bɛɛ tɔgɔ Sɛbɛnnen don Bataki kan ka fɔ ka ɲininkaliw jaabili Daminɛ. O ɲininkali ninnu tun Bolilen bɛ an ka jamanatigi fɔlɔ Modibo Keyta kan.
Kulu fɔlɔ mɔgɔw ta Kɛra Fàkan.ml kan donni ye halisa k'a Wuguba k'u ka dɔntaw Tɔmɔ-tɔmɔ a kɔnɔ. O Tɛmɛnen kɔ bolodonden kura kelen ye sira Лini an fɛ ka Taa.
Baara Blara 12nan waati. O la fogokɛnɛtigi ye sɛbɛn Kɛ ka d'an ma. An Sɔrɔla ka foli Kɛ mɔgɔw la k'u Labla.
Lajɛɛrɛ mɔgɔ nàlen tɔgɔsɛrɛ
I. Fàkan mɔgɔw
- Isiyaka Baalo
- Musa Danbɛlɛ
- Yusuf Baalo
II. Bolodondenw
- Umar Kulubali
- Amidu Danbɛlɛ
- Jakaliya Watara
- Yaya Kulubali
- Yakuba Konatɛ
- Bakari Kulubali
- Ŋolo Sanɔgɔ
- Alayi Ŋangali
2016 04 12
Bolodondenw degeli kunaɲe
Baara Daminena 9nan Temenen ni sanga 30 ɲɔgɔn waati ye.Mɔgɔ 10 ɲɔgɔn tun be kene kan bolodonden 7 ni fàkan kanbaaraso mɔgɔ 3.Bee y’i tɔgɔ Seben gafe kɔnɔ. An y’a Fɔ bee k’a tɔgɔ fɔ. O Temennen kɔ an ye Fàkan ɲemɔgɔ Jira bolodondenw na. O Sɔrɔla ka kuma Tà. A Kumana fen caman kan in’a fɔ latigedɔnko. O siratige la ye jen fogo fɔlɔfɔlɔnin laben san Fɔ a n’a nà cogow. A fana da Sera baarake mineko kuma ma k’a t’o Ke baarake minenw b’an bolo nka an te ka baara Ke ni u ye.
O kɔ fe an ɲefɔli Damine an nàkun kan. O ɲefɔli Bolila bolodondenw Tɔgɔw sebenni kan bataki.org kan, n’o Kera ɲininkaliw beKe u la Màli jàmanatigiw kan. Ɲininkali ninnu be Ci u kelen-kelenna mà bàtaki.org fe.O la Kàràmɔgɔ Isiyaka Baalo Tora ɲɔgɔnyeyɔrɔ la. An tɔw ni bolodondenw Taara fogobon kɔnɔ a ben 10 : 00 mà.Bolodonden kelen n’an ye ɲɔgɔn Sɔrɔ yen sabu ne tun Ɲinana k’a F’a ye ko ɲɔgɔnye kunkuruni be yen. An Donna bee ye sigiyɔrɔ kelen-kelen Ta baara kama. An Binna ka doncogo ni tɔgɔsebencogo ɲe Jira u la. Geleya Yer’a damine na. Maa si tɔgɔ ma Se ka Seben. An y’a Ke cogo bee la a ma Sɔn. O kelen an Sɔrɔla ka Kr. Baalo Weele. O ko an ka Don fàkan.ml fogo kɔnɔ sɔn. Bee Donna o kɔnɔn k’a wugubali damine. Bee Donna Fɔliko kɔnɔn ka Neeba Solo kan fàsiri Laje. O ma men an Weelera Kr Baalo fe ko an ka Segin ka Don Bataki kan. An Donna ka tɔgɔseben Damine dɔrɔn, a Sɔnna nka waati kofolen tɔ tun te bere Bɔ. Bee tɔgɔ sebennen sa bee y’a Ɲini ka teriw Fàrà i yere kan. An ni bolodondenw ani Mandela kelen kɔ teri ye, an y’o cikan Bla Kr. Baalo ma, ka waatiko cogoya Fɔ a ye. A y’a Ɲinin an bee fe n’an be Se ka waati 1 ɲɔgɔn Fàrà à kan.An Sɔnna o ma. Nka mɔgɔ kelen bɔra jàma la k’a sabu Ke dɔ ye o Weele ye. Kr. Baalo Sɔrɔla ka dlonsira dɔ Ci an bee ma min be jamanatigi Modibo Keyta kan ko bee ka Don n’o ye fogogafebonba kɔnɔ n’o ye Wikipedia ye. Bee Donna k’o fasiri kalanni Damine sanga 5 ɲɔgɔn kɔnɔ. O Temenen Kr Baalo Sɔrɔla ka ɲininkali fɔlɔ Bla bee ma. O ɲininkali in tun be Jaabi sanga 10 ɲɔgɔn kɔnɔ. Bolodonden kelen dɔrɔn Tlara sani o sanga 10 kofɔlen in ce.
O kelen waatiko sarati min tun be an ni fogokenetigi ce, o Dafara. Nka o y’a sɔrɔ bee y’i ka jaabi Ci Kr. Baalo ma kaban. An ye baara Kunce ka keɲe ni 12 : 30 waati ye ka foli Ke bee la ka Sɔrɔ k’a Лini u fe n’u be Se ka Na kari were an ka Teme ni baara tɔ ye. U bee Sɔnna o ma.
Anw sɔrɔla k’a Taa Kr Baalo yɔrɔ la.
O la an jera ka dajirali don Boloda. An ye musaka ketaw jate Bɔ ka baara Kunce.
Mɔgɔ nàlenw tɔgɔsere
I. Fàkan Kanbaaraso mɔgɔw
- Isiyaka Baalo
- Musa Danbele
- Yusuf Baalo
II. Bolodondenw
- Umar Kulubali (FSJP) san 3nan. Sj: 75 88 01 95- 6481 40 47
- Jakaliya Mamadu Watara (FLSL) Anglekan ni Arabukansan 2nan. Sj : 60 70 20 49
- Yaya Kulubali (FSJP) san 3nan. Sj: 77 58 41 77
- Yakuba Konate (FLSL) Anglekan-Almankan san 2nan. Sj : 69 78 31 00
- Ŋolo Sanɔgɔ (FSHSE) San 2nan
- Amidu Danbele (FSHSE) san 2nan
- Jakarija Konate
- Bakari Kulubali
2016 03 27
Fàkan mɔgɔw ni bolodondenw ka làjɛɛrɛ kunaɲɛ
Baara Daminena 10nan temenen ni sanga 50 ɲɔgɔn ye. Mɔgɔ 6 de Sɔrɔla kalanwiyɔrɔ la bi. Mɔgɔ kura fla ka Fara kɔrɔlen 4 kan.O sababu Bɔra min na o ye : dɔw be kiimeni na, dɔw Taara u ka dugu la dɔw yere Jiginna ka Taa dugu kɔnɔ. A damine Kera foli ye ka Bɔ Musa yɔrɔ la. A ye hakilina jigin Ke karidon temenen kumaw kan.
O Temenen kɔ, a ye dɔw Ke i n’a fɔ : Yala a’ donko cama Kera fogo kɔnɔn wa ? A Donna yɔrɔ jumen ni jumen na ? A’ ye faamuya Sɔrɔ u kɔnɔna na wa ? Yala o cogo in na ten a’ ma geleya sɔrɔ fogo kan yelenni n’a kɔnɔfenw kàlanni na wa ?
O Kelen, a ka mɔgɔ ɲininkalen fɔlɔ Kera Jakaliya Mamadu Watara ye. Jakaliya Лininkalen ko : "k’a Damine karidon na ka na Bla bi la ne ye yelenko cama ke fogo in kan ne fana ye fen cama Faamu i n’a fɔ jamana kùnnafoninw, makutuseben ani dakun caman werew wa n fana a ma geleyaba Sɔrɔ fogo kan ten".
O Bɔlen kɔ yen ɲininkali da Sera Yaya Kulubali ma. Ale ko : "N ye faamuya cama Sɔrɔ fogo kan a da Sera lakalita yɔrɔ, jamana kùnnafoninw, zirinw ani zana ma. N ye geleya dɔw Sɔrɔ a kàlanni sen fe Misali la sisan ni dafalen fla be ɲɔgɔn kere fe aw be ka tùlu Ke kelen kan ka tɔ kelen To yen. O sigininden fla nɔrɔkun ye mun ye ?"
Musa Sɔrɔla k’a ka ɲininkali Jaabi. Ale Temenen kɔ kuma Dira Yakuba Konate ma.
Yakuba Konate ko ale ye yelenko cama ke fogo kan ale bɔra jamana kùnnafoni caman kàlama k’o sabuya Ke fogo in ye. Ale be kùnnafoni minnu kalan ka kɔrɔ k’olu ye kan werew ye wa ale te bere Faamuya. Ko an ka nin fogo in Kera sababu ye ale be Se ka kùnnafoni cama faamuya.
Umar kulubali Dara o ka. A ko : "N Donna fogo in kan siyen cama wa n Donna dakun cama kɔnɔ. Nka kerenkerennenya la Mali duguw. Misali la ne ka bon kɔnɔ kalanʃiyɔrɔ la, n ye « Sinsinna » ko kuma Wuli yen, Sinsinna ka dɔw yere tun be yen olu ko ne ma ko n be Se ka Kuma dugu in kan dɔɔnin wa ? N ko awɔ. N ye dakun fɔlɔ Ta n’o ye dugu yɔrɔfɔli ye, n Kumana u k’o la ko n k’a Tɔ To ten. U Kabakoyara o ye kabakoya dan ye. U ye n Лininka ko n Bɔra ni kùnnafoni in ye min ? N ko n Bɔra n’a ye fogo dɔ kan ko Fàkan.ml. A fesefeselen don o fogo in kan. O Kera sababu fana ye olu Bɔr’a kalama ko an be se ka fàsiri caman Sɔrɔ bamanankan na nɔgɔya la.
Musa Nana ɲininkali were Ke i komin fela ani keneya dakun kan. Felako yɔrɔ kan ale ye sebenin dɔ Ke fela yɔrɔ la ko mɔgɔsi ma jàtemine Ke o la wa ?
Yaya kulubali ni Umar Kulubali ye kuma Лinin. Ol’u y’a Fɔ k’u tun Лinena o kɔ n’o te u y’o yɔrɔ Ye. Umar ko ale ye « An ka baara Boloda » Ye. A fana ye fàkan mɔgɔw Лininka ko yala fela in senenni n’a seben waati be Na ɲɔgɔn fe wa ? Olu y’o jaabi ko awɔ.
O Temenen kɔ fe fàkan baarakɛlaw ye fela sebencogo ɲe Jira u la. Komi fogolan tun ma ɲin, kurufew ma Sɔn kosebe. Nka o m’a Bàli, dɔw Sɔrɔla mɔgɔw la minnu n’u ka Senfejuru tun don. O dɔw sera k’u fela Blà fogo kan in’a fɔ Yakuba konate ni Umar Kulubali.
O kɔ fɛ fàkan mɔgɔw Nàna dakun sabanan na n’o ye u ɲininkali ye u ka dugu kùnnafoninw kan. U ye sebenfuraw Di bolodonden naani ɲɔgɔn ma. Kelen yere Tora u bolo. U tora ka bolodondenw Blàsira. Nka o ma Se ka Ban blen sàbu waati tun Jamana. O la sa u ye sebenfura ninnu To bolodondenw bolo k’u ka u Jija ka Tla yani kùnɲɔgɔn wɛrɛ ce. Fàkan mɔgɔw Ko ni bolodondenw ma yɔrɔ min Faamu Ko Yusuf Baalo be u ka bla la waati. Ale b’u Deme a lafali la.
O Kelen fàkan mɔgɔw ye foli Ke u la k’u Labla. Baara yere Kùncera ka Ben 12 : 00 waati ma. Nin ye bi degeli kunaɲe ye.
Fàkan baatakɛlaw ni mɔgɔ sɔrɔlen minnu ye baara Ke ɲɔgɔn fe olu tɔgɔsere Fle nin ye :
Mɔgɔ nàlenw tɔgɔsere
- Umar Kulubali (FSJP) san 3nan. Sj: 75 88 01 95- 6481 40 47
- Jakaliya Mamadu Watara (FLSL) Anglekan ni Arabukansan 2nan. Sj : 60 70 20 49
- Yaya Kulubali (FSJP) san 3nan. Sj: 77 58 41 77
- Yakuba Konate (FLSL) Anglekan-Almankan san 2nan. Sj : 69 78 31 00
- Ŋolo Sanɔgɔ (FSHSE) San 2nan
- Abubakar Gɔnsogo (FSHSE) San 2nan
2016 04 17
2016 san kalo O4 tle 17 degeli kùnnafoni
Baara daminɛna 9:10 waati nka o y'a Sɔrɔ mɔgɔ cama labɛnnen sigilen don fogokɛnɛ kɔnɔ kaban.Bolodonden kɔrɔlen dɔw ma se ka kɛnɛ Sɔrɔ k'a sabu Kɛ lako gɛlɛnw ye nka o m'a Cyɛn mɔgɔ kura fla Farala mɔgɔw kan.An ye waati fla ɲɔgɔn Лini fogokɛnɛtigi fɛ.Gɛlɛya ma Ye baara daminɛ na fɔ n'a Bɔra an seginni dɔw tɔgɔ sɛbɛnni kan kura ye. O tun ye mɔgɔ kelen dɔrɔn ye.Ale de tun Лinɛn'a ka tɛmɛkan kɔ.Labɛnw bɛɛ Sabatilen tuma min, kr Baalo ɲininkaliw cili Daminɛ. O ɲininkali ninnu tun bɛ Modibo Keyta kan.
Waati Dilen bolodondenw ma ɲininkali ninnu kelen-kelenna jaabili la o tun ye sanga tan ɲçgçn ye. Dɔw Sera ka Tla sani waati kofɔlen in cɛ, dɔw Tlara ka Bɛn n'a ye, dɔw yɛrɛ Tlara o kɔfɛ.O kɔn ka Tla baliya jù Tàra olu dɔw tun Naatalen don cama sɛbɛnni fɛ, dɔw ta yɛrɛ ye olu ka Suma, dɔw tun Лaganminen don a bɛɛ la o kosɔn olu ma Se ka lakamuni cama Kɛ sanko ka Se ka bɛn ni waati ye. An y'a ye ɲininkali ninnu bɛɛ te Se ka Jaabi waati fla in kɔnɔ min kɛ an ye waati kelen Fàr'a kan.Лininaliw jaabili Bannen bɛɛ Donna Fàkan fogo kɔnɔ ka lajɛli kunkurunin Kɛ. O Tɛmɛnen kɔ boloden bɛɛ y'i fɛla Blà Fakan ɲɛ fɔlɔ kan n'o ye dabɔ ye. O Banna min kɛ an ye baara Sonsonsoro o yɔrɔ la ka Bɛn ni 12nan waati Tɛmɛnen ni sanga 15 ɲɔgɔn ye. An ye foli Kɛ bɛɛ k'a Da u tlo kan an be ɲɔgɔn Sɔrɔ kulù san fɛ yan kari nàta, o baaraw bɛ na Boli dajirali labɛnw ɲɛfɔli kan ka Sɔrɔ k'u Labla. Ola fogokɛnɛtigi ye sɛbɛn Kɛ ka D'an ma an Taara ɲɛfɔliw Kɛ kr Baalo ye.
Mɔgɔ nàlen tɔgɔsɛrɛ
Fàkan mɔgɔw
- Isiyaka Baalo
- Musa Danbɛlɛ
- Yusuf Baalo
Bolodondenw
- Umar Kulubali
- Amidu Danbɛlɛ
- Yaya Kulubali
- Ŋolo Sanɔgɔ
- Jakaliya Watara
- Bakari Kulubali
- Isa Kulubali
- Ibrahim Kulubali
2016 03 20
Fàkan baarakɛlaw ni bolodondenw ka làjeerɛ
Fàkan baarakɛlaw ni mɔgɔ sɔlɔlenw kalansiyɔrɔ la ye ɲɔgɔn ye Ke 2016 03 20 sɔgɔmada dɔnnikulu san fe. Baara in yere Daminena 10 :00 waati k’a sababu Ke mɔgɔ sɔrɔlenw fàrali ɲɔgɔn kan ye. Mɔgɔw Dafara tuma min, fàkan mɔgɔw ye bolodondenw Bisimila bisimilako ceɲin na ka Sɔrɔ ka baara Damine. O la Yusuf Baalo ye kuma Ta ni mɔgɔw ye, a ye a da Don lajeɛre kùn yere la. O Temenen kɔ fe, Musa Danbɛlɛ ye kuma Ta. Ale ye Yusuf Baalo ka kuma fɔlenw tɔ Lase n’a hakilinaw ye. Sɔrɔla k'u da Don fogoko kùnnafoniw la. U y’a Jira mɔgɔ weelelenw na k’a Fɔ ko fogo dɔ b’u bolo Bamanankan na ko fen cama b’a kan n’o ye fàkan.ml ye. O fogo in kan n’i Yelenna i be fen cama Sɔrɔ yen. O la u ye fogo wugubali Damine. U Donna dakun ni dakun. U Kumana dakun bee kan u ye k’a F’ɔ bolodondenw ye k’u ka To ka Yelen fogo in kan.
U fana y’a Jira bolodondenw na k’u b’a Fe ka dajirali dɔ Ke Awirili kalo laban na kùlu san fe. O don in na ɲɔgɔnda be Na k’u ni ɲɔgɔn ce, o la ŋana duuru be Sugandi u la k’olu Ladya. Fàkan mɔgɔw Sɔrɔla k’u da Don o fen dɔw la. Fàkan mɔgɔw Ko u b’a fe ka Mali dugu kelen-kelenna bee Blà fogo kan, ni min b’a Fe i ka dugu ta Ke k'u be Na don nataw la o kàma. O kɔ fe u ye kuma Di bolodondenw ma. Bolodondenw ye ɲininkaliw Ke. Fàkan mɔgɔw y'o ɲininkaliw Jaabi. O tɛmɛnen fàkan mɔgɔw MAKDAS fogoko Лefɔ u ye k’o mɔgɔw be ɲɔgɔn Sɔrɔ o kan ka kùnnafonifalen ka ma.
O la 12 : 00 waati baara Kùncera ni bonya ni bonyamasegin ye ka Лensin bee ma. Fàkan baarakɛlaw fana y’a fɔ bolodondenw ye k’u b’u ka blà la waati bee ka Sɔrɔ ka’a Лini u fe k’u ka Na karidon ka hakilinajigin Ke fen ninnu kan tuguni k’a Fesefese bee k’i ka tɔmɔnta Tɔmɔn a la.
Blàdon : 2016-07-23 Yɛlɛmako laban : 2017-01-04


c: text/html

text:
Kὲlɛkɛlɛ
Dugu yɔrɔfɔli
Kὲlɛkɛlɛ bɛ Kɔlɔnjɛba kolomi fɛ Mali marabolo 3nan 'kɔnɔ. Kɔlɔnjɛba min ni Kὲlɛkɛlɛ cɛ ye bam 25 ye o y'a ka faamadugu ye mara dakun caman na. Kafoda Fàra galoda kan, Kɔlɔnjɛba kelen in ye Kὲlɛkɛlɛ ta ye olu bɛɛ la.
Kὲlɛkɛlɛ ni kɔrɔn 'cɛ, Tusegela bɛ yen a ni min cɛ bɛ bam 7 Bɔ. A ni tlebin 'cɛ, Fɛnjalan ni Kwɛn bɛ yen. Dugu ni kɔgɔdugu 'cɛ, Ncininna bɛ yen a ni min 'cɛ bɛ bam 10 Bɔ. Sasila ni Saankɔrɔ bɛ a ni worodugu 'cɛ ni bam 8 ɲɔgɔn ye.
Dugu tɔgɔko
Kὲkɛkɛlɛ tɔgɔ Sɔrɔla cogo min na o ma Faranfasi.
Dugu dugutigiya
Kὲlɛkɛlɛ bɛ Mara dugutigi fɛ. Yen dugutigiya ye laada-dugutigiya ye. Dugu cɛ min ka kɔrɔ ni cɛ tɔ bɛɛ ye o de bɛ K'a ye. Fɛn min bɛ dugutigi Bɔ dugutigiya la o ye sàya ye. Ni dugutigi Fatura, dugutigi kura bɛ Sìgi kalo 3 o kɔ fɛ. Dugutigiya tɛ Taa kìn bɛɛ la. A bɛ kìn min 'bolo, Fulala, a b'o ka bolo kan tuma bɛɛ.
Mɔgɔ min ye Kὲlɛkɛlɛ tu Tigɛ o ye Cɛsamu Kɔnɛ ye. Ale tùn ye donso ye. Cɛsamu ye dugu Sìgi nk'a Labanna k'a dugutigiya To kìn wɛrɛ 'bolo, n'o ye Fulala ye. Cɛsamu yɛrɛ tùn bɛ kìn min na o ye Dugutigila ye. A Bɔra dugu min na ka Nà Kὲlɛkɛlɛ Sìgi o ye Gɔnkɔrɔ ye, tigasun jirilama bɛ dugu min na kɔnin.
Mɔgɔ min bɛ dugu 'kùn na bì (2015) o tɔgɔ ye ko Yusuf Kɔnɛ. Dugutigi minnu ye dugu tìgiya Kɛ ka Tɛmɛ o dɔw ye Moriba Kɔnɛ, Ncijugu Kɔnɛ, Zantogo Kɔnɛ, Kurunkɔ Kɔnɛ, Amara Kɔnɛ, Lasina Kɔnɛ, Jinɛmusa Kɔnɛ ani Bakari Kɔnɛ ye.
Jamanatigiko tle la, Kὲlɛkɛlɛ tùn bɛ Tusegela ka mara 'kɔrɔ. Yen fanga ka maradugu dɔ tùn dòn.
Dugu bònya
Kὲlɛkɛlɛ mumɛ ye kìn 6 ye ka buguda 2 fàra olu kan. O kìnw ye Dugutigila, Fulala, Nɛsan, Bɛɛdala, Zanna ani Kwaala ye. Buguda fla min b'a la olu ye Sirakɔrɔ ni Minɔɔbugu ye.
Dugu sìgikɛnɛ bɛ m 3000² Bɔ (kɛrɛnaani kɔnɔ bònya). Dugu ma Deli ka sìgiyɔrɔ-yɛlɛma Kɛ. O la, tomon kɔrɔ tɛ Kὲlɛkɛlɛ 'tɔgɔ la.
Dugu siyako
Bamananw ye kὲlɛkɛlɛkaw ye. Fula minnu bɛ a fulabugudaw la 'kɔ, yenka bɛɛ ye bamanan ye. Jamu minnu bɛ dugu la olu ye Kɔnɛ, Konatɛ, Sidibe ani Sangarɛ. Kan min bɛ Fɔ dugu la o ye bamanankan ye. Yen Kɔnɛw sinankunw ye Tarawele, Danbɛlɛ. Konatɛw sinankunw ye Kulubaliw ye.
Dugu baarako
Kὲlɛkɛlɛkaw bɛ sɛnɛ Sɛbɛkɔrɔ-kɛ. Sɛnɛ yɛrɛ y'u ka baaraw la belebele ye. U ka sɛnɛfɛn fànba ye ɲɔ ye, kàba, kɔɔri, tiga, saɲɔ, ku, woso, tiganinkuru, bananku, bɛnɛ ani je ye.
Nakɔbaara 'sèn bɛ yen baaraw la fana. U ka jiriforow falen bɛ mangorow, manjew, lenburuw, sɔmɔw ani buyagiw la.
Nakɔlafɛn kɛnɛw bɛ Sɔn ye i ko nkɔyɔ, ʃù, foronto, tamati ani tubabunkɔyɔ.
Baganmara fana yiriwalen dòn Kὲlɛkɛlɛ. Misi, bà, saga, fàli, wùlu, jakuma, olu bɛɛ dɔ bɛ yen mɔgɔw ka bagan marataw la.
Kamanmafɛn sugu man ca Kὲlɛkɛlɛ. N'a Bɔra ʃɛ ni kami ani tonkɔnɔ na, sokɔnɔ-kɔnɔ wɛrɛ yeli ka gɛlɛn.
Mɔni bɛ Kὲlɛkɛlɛ. U bɛ mɔni Kɛ jidingɛ minnu na olu ye dàla, mɔrɔn, kɔ, ba, fàla ani lɛ ye. U ka mɔnikɛ-minɛnw ye ʃu ye, sansaranin, kala, jɔ, nkàla dànandenma, sɔgɔlan colo.
Jago misɛnnin ye Kὲlɛkɛlɛ jago la fànba ye. Butigifeere, sɛnɛfɛn-feere, taji, baganw ani fìnifeere bɛɛ bɛ Kɛ dugu la. Dugu ye lɔgɔdugu ye min sugudon ye sibirri ye.
Bololabaara dɔw bɛ dugu la i n'a fɔ jiriʃi, gonkanda, motodla, nɛgɛsodla, rajodla ani kalali. Numuw bɛ dàbadla ninnu Kɛ.
Donsow bɛ Kὲlɛkɛlɛ. Donsoba minnu bɛ yen olu yɛrɛ bɛ bolodon Kɛ.
Dugu yiriwaliko
Fɛn minnu bɛ yiriwali Jira dugu 'kɔnɔ o dɔw bɛ Kὲlɛkɛlɛ. O fɛnw na, ɲɔʃimansin, kɔlɔn ŋana, worobinɛ, jabaranin, kɔɔrisugu, kalalimansin, moto, kɛnɛyaso, jibanbe, sɛnɛkɛ-mansin ani tele. Baɲumankɛ-tɔn dɔw n'u ka yiriwalisiraw bɛ dugu la. CMDT bɛ yen ni kɔɔri ni feere-sɛnɛfɛnw baara kɔkɔrɔdonni ye. Save the Children fana ye bolodali caman Kɛ ka Tɛmɛ, kɛnɛyako ni ɲɛtaa kan. ADAC Nàna ni sìgida yiriwali bolodali dɔw ye fana.
Dugu kàlanko
Kàlan sugu caman bɛ Kὲlɛkɛlɛ. Lakɔlikalan ni madarasa ani balikukalan bɛɛ bɛ yen. Yenkaw ka lakɔlikalan Dabɔra 1981 sàn na. Jamana ka kàlanso dòn min b'a tà sàn 1lɔ la ka Taa sàn 9 la. Madarasa min bɛ yen o ye dugu ta dòn. O Dabɔra 1990 kɔnɔnaw na. O kàlan kùntaala ye ka Bɔ sàn 1lɔ la ka Taa Blà sàn 9nan na. Balikukalan dabɔ Kɛra 1980 sàn kɔnɔna na. Lakɔlikalan de Dabɔra yen kàlan tɔw 'ɲɛ. O de la, o fanga ka bòn ka Sago tɔw kan.
Dugu batoko
Silamɛya dɔrɔn ye Kὲlɛkɛlɛ diinɛ ye. Misiri 4 bɛ yen ka Fàra jumamisiri 2 kan. Silamɛya dònbaa tɔgɔ ye ko Siriki Kɔnɛ. A Dònna kìn min na fɔlɔ o ye Zanna faladala ye.
Laadalabatow la, kɔmɔ tùn ye yen bato ye min tùn bɛ bato kɔmɔbon na. Kɔnɔkow fana tùn bɛ Kɛ kɔnɔbon na.
Kὲlɛkɛlɛ dugu-dasiri ye miniɲan de ye. Yenkaw tnɛ ye jàba sɛnɛni ye. Dugu tnɛ y'o ye minkɛ, i tɛ' jabaforo Ye fàn si fɛ yen. U bɛ Se ka jàba Dùn nka a sɛnɛni de ye dugu ka fɛn kɔnnen ye.
Dugu ɲɛnajɛko
Dunun sugu dɔ bɛ Weele kὲlɛkɛlɛkaw fɛ ko didadi. Ale y'u ka fɔliminɛn lakodɔnnenba ye. Nkɔnin fana bɛ yen, kamalennkɔnin Fàra donsonkɔnin kan. Fɔliminɛn wɛrɛ minnu bɛ yen olu bɛ Ye musow ka fɔliw 'sèn fɛ ka Caya i n'a fɔ ya, jidunun, gita ani jenbe.
Fɔli ninnu bɛ Fɔ ɲɛnajɛlako minnu na o fànba ye kɔɲɔ, bolokoli, seliw ani yɛrɛmahɔrɔnya gintanw.
Dugu kungoko
Kὲlɛkɛlɛ kungo tlalen dòn fàn 2 ye ko Sasilakungo ni Bakungo. Jisigi-yɔrɔw, kungosogow, jiri kunbaw kɛlen bɛ ka yɔrɔ Labɔ.
Jiboli-yɔrɔ minnu bɛ dugu kungo la olu ye kɔ, dàla, ba, fàla. Lɛ bɛ 2 ɲɔgɔn Bɔ. Jɛgɛ sugu caman bɛ Minɛ o jimayɔrɔw 'kɔnɔ i n'a fɔ saalen, korodonti, manɔgɔ, zara, npɔliyɔ, kɔnkɔn, ntɛbɛn, wùlujɛgɛ, ntigin, sàjɛgɛ (nankɛɲɛ), nseku, nàna, talaka ani wondon. U bɛ jilafɛn wɛrɛ Sɔrɔ u 'kɔnɔ i ko tawu, sira kwaama ani Mali.
Jiribaw bɛ Kὲlɛkɛlɛ kungo la. Jala, banan, sanan, genun, dingɛ, gele, nsira, bumu, ʃi, nɛrɛ, sebe, toro, ʃɔ, nkaba, npeku, ntege, ɲama, wɔlɔ, kolokolo ani dun.
Kungofɛnw fana bɛ yen kungo la. Donsow bɛ To ka sinɛnin, minɛn, nkolonin, bàla ani warablen Fàga sɔn. Saw bɛ yen i n'a fɔ miniɲan, dànkalan ani ntomisa. Kɔnɔ kunba minnu bɛ Ye yen olu ye kungo kami, wɔlɔ, tentannin, bunun, pere ani tonkanjɔ (sa kɔnɔ).
Dugu kaburudoko
Kaburudo min bɛ Kɛlɛkɛlɛ o bɛ sàba Bɔ. Kaburudo kelen bɛ yen min ye dugu forobata ye. Soden min ka banni mana o Sɔrɔ dugu 'kɔnɔ yen, kaburudo dɔ fana bɛ yen o fure suguw dònyɔrɔko kama. O bɛWeele ko soden-kaburudo. Sabanan min bɛ dugu kaburudow la o bɛ kìn kelen ka bolo kan ko Zannakin. Yen mɔgɔw bɛ To k'u ka ʃù dɔw Dòn yen. Kaburudo fɛn o fɛn bɛ Kὲlɛkɛlɛ, a bɛɛ bɛ dugu ni tlebin 'cɛ.
Dugu waatiko
Kὲlɛkɛlɛ, samiɲɛ ni tlema bɛ Fɔ ɲɔgɔn 'kɔ sàn 'kɔnɔ. Samiɲɛ banwaati ni tlema cɛ ye furancɛnin ye min bɛ Weele ko kawulɛ.
Waati kalaya siratigɛ la, fonɛnɛ bɛ Fàlen funteni na. Fonɛnɛ fɛ, nɛnɛ dugumadan ye 20 hakɛ ye. Jiriw bulu bɛ Bɔn. Funteni fɛ, funteni sannadan bɛ 39 hakɛ Sɔrɔ. Jiriw bɛ nuguli Dabɔ o 'kɔnɔ ka Taa. Funteni yɛlɛnkalo la, fɛnɲɛnamanin dɔ bɛ Kasi kungo 'kɔnɔ ko Tle ba. A nɔrɔlennin bɛ Kɛ jiribolow la tlegan fɛ.
Dugu kabakoma-yɔrɔko
Kὲlɛkɛlɛ kabakoma-yɔrɔ bɛ dànsigi-yɔrɔ dama-dama Bɔ. Mɔgɔw bɛ T'u ɲɛ Da minnu kan o dɔw ye Tu ye, Jinkɔnɔ (bàmaw bɛ tu min na), Tinɛkɛtintintin, o min y'u ka dugu dasiri-miniɲan baguyɔrɔ ye, Nsiraba ani Satintin. O flɛlimayɔrɔ ninnu na, Nsiraba min ye dugutaamaseere ye ani bamaw sanga wulilen dòn ni tɔw ye.
Blàdon : 2016-01-20 Yɛlɛmako laban : 2016-10-25

robotstxt: allowed

filter: keep


text:
Minata Fɔnba: janjow dɔnkiliw
Minata Fɔnba ye baninkɔ bari-dɔnkilidala ŋana dɔ ye. A bɛ Weele Minatanin na fana. Minata Fɔnba yɛrɛ bɛ Bɔ Kaafla, o min y'a fàdugu ye. A furulen dòn Tubala. O dugu fla ninnu bɛɛ bɛ Bankɔ galoda la. A ka janjo lamagaja Tàra Serila mɔgɔw fɛ. Minata bɛ dɔnkili Da fɔli sugu caman 'kɔrɔ i n'a fɔ bari, boyi (ya/nkusun), kariɲan, jidunun. A ni Serila latigɛdɔnso baarakɛlaw bɛ Taa a ka janjow la walasa olu k'a ka fɔlikanw ni a ka jaw Tà. A ka janjo kɛlenw dɔnkili dɔw Flɛ nin ye n'o dɔw ye lamagaja ye:
Koyala janjo: 2014-10.
Kaafla Janjo 1lɔ: 2016-01
Kaafla Janjo 2nan: 2016-01
Blàdon : 2016-12-08 Yɛlɛmako laban : 2017-08-11


text:
Dùgan
Dugu yɔrɔfɔli
A n'a galoda-dugu (sugunba) 'cɛ ye bam 7 ye. Kucala min y'a ka kolomi ye a n'o ye bam 45 ye, w'a ni duguba wɛrɛ man surun n'o tɛ. Molobala kafoda dugu dɔ y'a ye fana. Dùgàn kɔrɔnyanfan fɛ sugunba de bɛ ye ni bam 7 ye ka Fàra kaani kan ni bam 10 ɲɔgɔn ye, a tlebinyanfan fɛ molobala ni farakɔrɔ bɛ yen. A ni molobala 'cɛ ye bam 10 ɲɔgɔn ye, nka farakɔrɔ ta kɔni tɛ Tɛmɛ 9 kan. Dùgàn kɛɲɛka fɛ dugu min bɛ Sɔrɔ yen o ye karangaso ye, u 'cɛ ye bam 8 ye. A woroduguyanfan fɛ sungulaso bɛ yen ni bam 7 ye.
Dugu tɔgɔko
Tɔgɔ kelen in de bɛ dùgàn na kabini a tu Tigɛra. Nka yɛlɛmanin dɔ kɔni Dònna a fɔcogo la dɔɔni, bari a tɔgɔ in yɛrɛ Sɔrɔla mamara de la. Nka kɔsa fɛ a Weelela dùgàn na bamanankan na. N'o tɛ a Weelela cogo min na fɔlɔ-fɔlɔ o de ye "Tugban" ye. O Nàcogo Flɛ: Donsokɛ dɔ de tùn bɛ To ka Bɔ karangasoyanfan fɛ ka na donsoya la yen, o y'a sɔrɔ yen ye tuba de ye wa tu in na jisigiyɔrɔw tùn bɛ yen kosɛbɛ. A ka sogofaga-fɛɛrɛ tùn ye kala ni waraminɛ-nɛgɛ de ye. A tùn bɛ sogobaw Fàga ni kala ye, nk'a ncinin ninnu in'a fɔ: tòto, kaana, kooro, sà, bàla n'a gɔgɔn na caman, a tùn bɛ waraminɛ-nɛgɛ de D'olu 'ɲɛ k'u Minɛ. I komin sogo misɛninw tùn ka Ca yen ka Sago sogobaw kan minkɛ a ye waraminɛ-nɛgɛ caman Лini ka To ka T'o bɛɛ Da yen. A tu Kɛra, ni mɔgɔ wɛrɛ min Mununmununna ka Se yen i tùn bɛ a ka waraminɛ-nɛgɛ dalen ye fàn bɛɛ fɛ. donsokɛ in nana yɔrɔ in Kanu fo ka To ka nafɛnmisɛnnin dɔw Sɛnɛ a sèn fɛ. Ɔ, o ko de laban Kɛra dugututigɛ ye a 'bolo. O kɛlen, mɔgɔw ma tɔgɔ wɛrɛ Лin'a na tun, a yɔrɔ Dɔnna ni min ye n'o ye waraminɛ-nɛgɛw ye u y'a Weele o la ʃyɛn kelen. O de Nàna ni "Tugban" in fɔli ye. Mamaradaɲɛ-dorogolen dòn. "Tu" o ye 'yɔrɔ ye jiri misɛninw ni jiribaw bùlen bɛ yɔrɔ min. A daɲɛ kelen in bɛ bamanankan na wa kɔrɔ kelen. Mamara la, a bɛ Fɔ waraminɛ-nɛgɛ de ma ko "gbanŋa" o y'a kelen ko ye nka n'a caman dòn u bɛ Weele ko "gbany". O de la U y'a D'a yɔrɔ in na ko "TUGBANY". A bɛ "WARAMINƐ- NƐGƐW KA TU" Лini kɔrɔko siratigɛ la. Ɔ, taalen 'ɲɛ, "Y" Bìnna ka Bɔ a la. A Kɛra "Tugban" ye, o min bɛ Fɔ a ma hali bì ka Fàra bamanankan fɔcogo kan n'o ye dùgàn ye. Mɔgɔ min bɛ Bɔ dùgàn u bɛ Weele dùgànkaw la bamanankan na nka mamara la, u bɛ Weele tugbaan.
Dugu marabaako
Dùgàn ma Kɛ jamanatigi-dugu ye, nka a Marala Karangaso màsakɛw fɛ. Dugutigiya suguya fla bɛɛ b'u fɛ yen n'o ye laadaladugutigiya ani faamadugutigiya ye. Laadadugutigiya min b'u fɛ yen, o tolen bɛ kìn kelen 'bolo i n'a fɔ an b'a Ye dugu caman na cogo min na. U ta bɛ jàmu kelen de 'bolo kìn kelen na fana. N'i yen laadaladugutigi Sìgira ni saya tɛ foyi t'a Lawuli ka Bɔ yen. Nka ni Ala Nàna n'a ka nà ye k'a miniji Dɔgɔya O kìn in jàmu masina bɛɛla mɔgɔ kɔrɔba bɛ K'a ye, digitigi kɔrɔ bannen 'kɔ ni sàn sàba ye. Nka fɛn min ye u ka faamadugutigiya ye sa, sugandili de b'olu Sìgi, o kɔrɔ ye ko ni dugumɔw Dar'i la. Nka o bɛɛ na ta i sìgilen n'i ye ko kolon Kɛ u b'i Lawuli ka Bɔ yen. Dùgànkaw ka dugutigi ye wafara salifu danbɛlɛ de ye yen dugutigi ye bì. Nka ka Kɔn ale 'ɲɛ ʃɔnɲaa danbɛlɛ ni Uto danbɛlɛ Kɛr'a ye fana.
Dugu bònya
Dùgàn tɛ o ʃi duduba ye tèn. kìn misɛnnin duuru de b'a 'kɔnɔ w'a mɔgɔ hakɛ tɛ Tɛmɛ 2000 kan. Yen kìn misɛnnin duuru tɔgɔ Flɛ: Laho n'o y'u ka dugutigikin ye ka Fàra kapara ni nayahakan ni muhukan ani natekan. U ma deli ka Bɔ u sìgiyɔrɔ fɔlɔ la.
Dugu siyako
Miɲakaw ye yenkaw ye, siya wɛrɛ ʃi tɛ yen tun ka Fàra u kan. Yen jàmuw ye Tarawele, bɛrte ani danbɛlɛ ye. Sinankunya bɛ Dùgàn ni dugu wɛrɛ min 'cɛ yen laminduguw tu la, o ye Banɛso ye. Dùgànkaw fɛ yen, furuɲɔgɔnya bɛ Tɛmɛ yenkaw ni laminidugu bɛɛ 'cɛ, w'a bɛ Tɛmɛ fana du bɛɛ ni ɲɔgɔn 'cɛ ani kìn bɛɛ. Kanfla de bɛ Fɔ yen n'o ye Mamara ni bamanankan ye. Nka ninnu fla fana na min bɛ Fɔ kosɛbɛ o ye mamara ye.
Dugu baarako
Dùgàn ye mali sɛnɛ-dugu ncinin dɔ ye. U bɛ sɛnɛfɛn caman Sɛnɛ yen i n'a fɔ keninke, saɲɔn, malo, tiga, tiganinkuru, gajaba, bananku, woso, je, bàra, galama, ʃɔ, zɛrɛ, kurubaa, bɛnɛ, dà ani kɔɔri. Nafɛnmisɛnnin-sɛnɛyɔrɔw b'u 'bolo. U bɛ foronto ni tamati ni nkɔyɔ ni salati ni ʃù ni gan ni kɔnkɔn ni nanaye ni melɔn ni sira Sɛnɛ yen. Jiribaforobɔ fana bɛ K'u fɛ yen. U ka jiriba turutaw ye lenburu ni mangoro ni buyagi ani sɔmɔ ye. U bɛ baganmara ni jago ani bololabaara misɛnnin dɔw fana Kɛ u sèn fɛ. U ka bagan marataw yen, daba ni kamanmafɛn-kunda o dɔw ye bà, misi, saga, fàli, wùlu, jakuma, lɛ, ʃɛ, kami, tonkɔnɔ ani jɛnɛntubannin ye. U ka jago kɔni sinsinnen dòn butigifeerew ni sɛnɛfɛn-feerew ni jiridenfeerew ni baganjagow ani bololafɛndlata-feerew ma. Yen sugu jɔdon ye juma ye. Nin bɛɛ 'kɔ donnsoya fana bɛ Kɛ yen kosɛbɛ wa bolodon bɛ K'a la fana.
Dugu fɛɛrɛko
Manabɛlɛ ni wɔlɔjuruda ani gɛnni de ye Dùgànkaw ka kɔnɔminɛ-fɛɛrɛ ye. Nka màrafa de y'u ka kungosogobaw fàalan ye. U fana bɛ misiden dabɔ ni ncɔlɔ ye i n'a fɔ caman b'a Kɛ cogo min na. U bɛ dugukɔnɔbagan murutilenw Minɛ ni fɛɛrɛ minnu ye ye jonborifli, koronka-minɛ ani nɛgɛka-minɛ (ni dumunifɛndɔ ye) ye. Finisɔgɔ ni bɔfledla ni gɛnkurunnindla fana bɛ K'u fɛ.
Dugu yiriwaliko
Dùgàn yen, ko kura damadɔ bɛ Sɔrɔ yen bì, i n'a fɔ ɲɔʃimansin, kɔlɔn ŋana, jabaranin, kɔɔrisugu, tlebarika-walan, kalalikɛkɛmansin ani moto. CMDT Ka bolonɔ caman b'u ka yirwa la sɛnɛ dakun ko caman na.
Dugu kàlanko
Balikukalan ni lakɔlikalan dɔrɔn de bɛ dùgànkaw fɛ yen nɔ. Yen lakɔli ye forobata ye, w'a dabɔ ni sosan 'cɛ tɛ Tɛmɛ sàn tan ni duuru kan. Yen, dugumandakun fàn fɔlɔ dɔrɔn de bɛ yen. Lakɔlikalan de yanga ka bòn yen kosɛbɛ.
Dugu batoko
Kerecɛnya ni silamɛya ani laadalabato bɛɛ bɛ Dùgàn. Misiri kelen de bɛ yen nka jumamisiri t'o ye. Màa minnu Kɛra 'sababu ye ka Dòn n'a ye yen o Kɛra Umaru danbɛlɛ ani Laminn danbɛlɛ ye. Yen kerecyɛnya dònbaa tɔgɔ ye Franswa dandɛlɛ ye. Eglizi kelen de b'u 'bolo yen. U ka laadalabatow ye kɔmɔsɔn, o sàba bɛ yen, ɲasɔn, o kelen bɛ yen, kɔrɛsɔn, o kelen bɛ yen ka Fàra ɲininkajugu 3 ani mahan 5 kan. Kungokɔnɔfɛnnin dɔ bɛ yen n'a bɛ Weele mamara la ko "kere/koowɔ", a ni sùla de bɔlen dòn nka 'fɛn suguya kelen tɛ. O de ye dùgànkaw tnɛ ye. U ka dugudasiri ye fàlimuso finman ye.
Dugu ɲenajeko
Dùgànkaw ka ɲɛnajɛlakow ye kɔɲɔw ni seliw ni sanyɛlɛmaw ni sankunbɛnw ni ntolatan ani laadalakow ye. U ka fɔlifɛnw ye ya ni fle ni bàra ni bala ni dunun ani cicara. U ka ɲɛnajɛyɔrɔ kɛrɛnkɛrɛnnenw ye dugu foroba-kɛnɛbaw ye.
Dugu kungoko
Kɔ ni dàla ni fàla ani jɛ bɛ Sɔrɔ Dùgàn kungo 'kɔnɔ. Wa o yɔrɔ ninnu na jilafɛn minnu ka Teli ka Sɔrɔ yen ye jɛgɛw, in'a fɔ: manɔgɔ ni saalen ani ntɛbɛn. Kaanaw ni koorow ani koorokaaraw fana bɛ yen. Jiri suguya caman bɛ yen kungo 'kɔnɔ i n'a fɔ jala, banan, sanan, genun, nkaba, npeku, zaban, dingɛ, gele, nsira, bumu, ʃì, nɛrɛ, sebe, toro, balazan, kɔlɔ, ntabakùnba, kòro, woo, ntɔngɛ, ntege, zɛrɛninjɛ, nkalama danga sunsun, zɛkɛnɛ, zaajɛ, bàro, ɲama, gunjɛ ani nten. Yen kungosogow ye miniɲan, dànkala, nkorongo, duga, kungo-kami, wɔlɔ, gunnajɛ ani baninkɔnɔ. Yen kungodaw flɛ: Tawɔrɔ, mùra, gbezɔhɔ, tutogo, ɲaŋnɔhɔ, tawɔhɔ, ɲidugooɲaŋ ani faga.
Dugu Kaburudoko
Koburudo fla de bɛ Dùgàn. Demisɛnninw ta ani mɔgɔkɔrɔbaw ta. A kaburudo ninnu bɛɛ bɛ dugu tlenyanfanfɛ.
Dugu waatiko
Ni samiɲɛ bɛ Dòn mɛkalo laban na, u ka tlema bɛ da Minɛ ɔkutɔburukalo la. Sanji bɛ Se ka Nà dùgàn fo ka Se ʃyɛn 50 ɲɔgɔn ma. Wa samiɲa 'kɔnɔ, u ka sumannen cayalen tɛ Tɛmɛ 100mm kan.
Dugu kabakoma-yɔrɔko
Kabakomayɔrɔ fɛnba tɛ dùgànkaw fɛ yen, n'a Bɔra farawo kelen-kelenin dɔw la.
Blàdon : 2017-01-20 Yɛlɛmako laban : 2017-08-06


text:
Distance
distance calculator for the cities begins with fou in gn.
Foua, Foua, Fouaialera, Foual, Fouala, Fouala, Fouala, Fouama, Fouaoua, Fouasso, Foudjou, Fouga, Fouga, Fougadian, Foughanni, Fougon, Fougou, Fougou, Fougoumba, Fougoumba, Fougoumba, Fougoun, Foukourou, Foula Mori, Foulaboubara, Foulaboufarane, Foulamansa, Foulamory, Foulandeya, Foulandialakoro, Foulata, Foulaton, Foulaya, Foulaye, Fouloundala, Fouloundoudala, Foulouni, Foumbadou, Foumbadou Sub-Prefecture, Foumbedougou, Foundankore, Foundiassou, Foundodougou, Foundougou, Founkoura, Fouroubero, Fouroubouria, Fouroudougou, Fourougbouya Bafe, Fourougbouya Comando, Fourougou, Foussounkissi, Fouta Kouma, Foutan, Foutou,
ADS


text:
Amadu Tumani Ture
Bangeli, lakɔliladon , sorasiya
Amadu Tumani Ture Bangera 1948 sàn nowanburukalo tle 4 Mooti. A ye dugumankalan Ke yen. K’a Tà 1966 la kà Nà 1969 na, a tɔgɔ Sebenna Badala bugu cemakalanso la Bamakɔ walasa a Ke kàlanfa ye.
A Labanna ka Dòn sorasiyakalan na min be Wele ko EMIA. A Kera sannasorasi ye. A ka jàla Nàna Yelen teliya la. Degedenyakalan caman kelen kɔ Risla ni Fransi a Kera Mali sannasorasi komandow ka ɲemaa ye 1984 sàn.
1991 sàn marisikalo la, kelebaw kelen kɔ fo mɔgɔ caman nin Tor’a la, Amadu Tumani Ture ye musafanga Dafiri nin ka Sɔrɔ ka Ke jamanatigi yefurancelafanga la.
K’a Tà juluyekalo tle 29 na ka Nà utikalo tle 12 la 1991 sàn, a ye Lajeereba dɔ Ke ka Sɔrɔ ka jamanatigisigi ni wasadensigi kàlataw Boloda 1992 sàn. Jamanatigisigi kàlataw bannen a ye fanga Di Alfa Umar Konare ma sabu ale de Sugantira ka Ke jamatigi ye. O kelen mɔgɔ ye tɔgɔkura Da Amadu Tumani Ture la ko « Beejefanga sorasi ».
Politikiko, Jamanatigiya
Siyen fɔlɔ ( 2002-2007 sàn na)
2001 sàn setanburukalo tle fɔlɔ a ye yamaruya Лini ka Bɔ sorasiya la. O la sisan a y’a sèn Dòn politikiko la nin ka Sɔrɔ k’a kan Bɔ jamanatigiya nɔ fe 2002 sàn. A kera jamanatigi ye 2002 sàn mekalo la. A ka jàma sɔrɔlen tun ye 64,35% kàlata tàko flanan na. A fangaɲini-ɲɔgɔn Smayila Sise n’o tun ye minisirikɔrɔ ye, ta tun ye 35,65% ye.
A ka jamanatigiya kɔnɔ na na a tun te parti la wa partipolitik bee dɔ tun b’a ka gɔferenema kɔnɔ. A sìgilen ye Amed Mohamed ag Amani k’a ka ɲemaakuntigi ye. O de ye baara Bla 2004 sàn awirilikalo tle 28. Mɔgɔ min y’a Nɔnnabla o Kera Usmann Isufi Mayiga ye.
Siyen flanan (2007-2012 sàn na)
Amadu Tumani ture Tlara k’a kan Bɔ jamatigiya nɔ fe tugun 2007 sàn kàlataw sèn fe.
Ani parti caman y’u bolo Di ɲɔgɔn ma o sèn in. U dalakan tun ye Mali ka taaɲe ye. A nɔ fe mɔgɔ bee Ko nin sèn na „ Tako kelen“ dòn.
Amadu Tumani Ture Sìgira tuguni jamana kùn na 2007 sàn awirilikalo tle 29 don kàlata tako fɔlɔ la. A ye maa 71,20% de Sɔrɔ. A fangaɲini-ɲɔgɔn Ibrahim Bubakar Keyta ta Kera 19,15% ye.
K’a Tà 2012 sàn marsikalo 21 ʃu la ka N’a tle 22 la, kalo fla ɲɔgɔn sani a ka fanga banni 'ce, a ka fanga Dafirila Amadu Haya Sanɔgɔ n’o ka mɔgɔw fe.
2012 sàn awirilikalo tle 8 Amadu Tumani Ture y’a Jira bee la k’a ye fanga Blà.
Kabi o waati fo sisan Amadu Tumani Ture be jamana kɔ kan. A be jamana min na o ye Senegali ye.
Blàdon : 2017-03-18 Yɛlɛmako laban : 2017-03-25


text:
Bàba ʃɔdunbali
Nin Kɛra Gànakɛ dɔ ye min tɔgɔ tùn ye Bàba jalo ye. N'a tùn bɛ F'a ma fana ko Bàba ʃɔdunbali
Bàba k'a te ʃɔ Dun, fo bee k'a ma ko ʃɔdunbali. Don dɔ Kera yen, Bàba n'a teriw dalajɛlen, a y'i y'i Kàlen olu ye k'a tɛ ʃɔ Dun màa si ye. O kɛlen, a teriw fana ye ɲɔgɔn Ye ni ka Bɛn ko dɔ kan a kɔ kan. U ye mun Kɛ? U ye Bàba sungurun Weele ni k'o Lasu ka Blà, k'a ka fɛɛrɛ sugu bɛɛ Kɛ waasa Bàba bɛ se ka ʃɔ Dun cogo min na. Ko n'o Sera ka Kɛ k'u bɛ girinman D'a ma.
Bàba sungurun ye ʃu sàba Ke a te Sunɔgɔ. O min Fɔra, sugurun in fana Tora a bɛ To ka Taa Bàba fɛ yen dòn o dòn ʃu fɛ, f'a bɛ ʃi a fɛ tuma dɔw la. A be ʃi kà Bàba Fifa, a b'a Digidigi w'a tùn bɛ Bàba tlokɔrɔkuma-kan dumanniw F'a ye fo ka ka dugu Je. Dennin ye ʃu fla K'o la. A ʃu sàbanan sa, a bɛ deli ka 'fɛn o 'fɛn Kɛ Bàba la ʃu fɛ, a ye dɔ Fàr'o kan. Aaa! jaa! muso ka munumɛnɛniw tɛ tɔ To 'cɛ ʃi la. O ʃu sàbanan in kow Ja kojugu Bàba kùn fɛ. Bàba Flɛ ka layidu Tà dennin ye, k'a bɛ min fɛ k'a k'o Fɔ. O kɛlen, sugunrun y'i kan T'a ma.
-Ee! Ne ninakanu, Ni ne ye 'fɛn Fɔ min tɛ Taa i jimisira fɛ dun?
-Fɛn min bɛ adamaden ni Dimi, o y'a fari fàn dɔ tigɛli ye. Wa n kaletɔ Flɛ n ba ʃu kan i ye, n'i ko n ka 'fɛn o 'fɛn K'i ye n b'a Kɛ hali n'o bɛ Kɛ ne Bàba sata ye. Kuma! Bàba kan bɛ tèn.
O Kɛlen, dennin y'i kan To:
-Ne ninakunu, ikomin i ko tèn. Ne bɛ Fɛ k'a Dɔ n'i bɛ ne fɛ.
-cogo di? Baba ko tèn.
-Jyɛn bɛɛ Ko k'e tɛ ʃɔ Dun. Ɔ, ne kɔni bɛ f'i ka ʃɔ Dun 'bolo n'i bɛ n fɛ.
O kɛlen, Bàba y'i Sìgi k'i kùn Suuli ni k'i Suma sɔn. Ɔ Bàba y'o min Kɛ dennin Sinna k'i Kɛ kasi kan tèn. Bàba bɛ Sɔnmi ko la tuma min na fo dennin ɲɛjisira fla bɛɛ bɛ Jigin.
- E bɛ Kasi mun na? Bàba kan ye tèn.
-N y'a Dɔ bì de ko ne bɛ ka n yɛrɛ Fàga e nɔ fɛ jaa e ka sira tɛ ne na. Ne ma fɛn wɛrɛ ɲini i fɛ ʃɔ dunni 'kɔ ne 'bolo.
- Ka na Kasi sa, Ne hakili la i bɛ na fɛn wɛrɛ Fɔ n ye, nka e ma se ka foyi Sɔrɔ ka Fɔ ko fo ʃɔdun o dabaliban de ye n Minɛ. I ɲɛji Cɛ. N ma jyɛn muso ʃi Kanu iko e, wa k'i To balolen n tɛ na muso wɛrɛ Kanu ka sago i kan. I Labɛn i ka ʃɔ dumannin dɔ Kɛ n ye sinin ʃu fɛ, ŋana sàba taamatuma, o na sininʃurabaro tɔ sankɔrɔ Tà, nka n bɛ 'fɛn kelen min Лini i fɛ i ka n'a kuma Fɔ danfɛnʃi ye.
Aa! O fɔ Bàba fɛ, dennin nisɔn dyara. Dennin Nan'a ka ʃɔ Tobi ka Tla ka kɔnɔbolifɛn dɔw K'a, la, f'a b'i kan To a yɛrɛ ma ko:
-Ɔɔ gundo? màaʃi tɛ Bɔ n'i ye i yɛrɛ 'kɔ.
ʃu Nana Ko tun. U Nan'u ka ʃurabaroninw da Minɛ fo ka Taa se fajirimasurunna na tuma min. dennin ye ʃɔ Sìgi Bàba 'kɔrɔ. Bàba Flɛ k'i kɔnɔkolon Fa o la tete. Aa! tle bɛ Se walaha ma waati min na Bàba kɔnɔ Bòlila. Bàba ye ɲɛgɛda K'a teri ye. Nk'o ʃi ma Kɛ 'baasi ye. Fɔɔnɔ fana Nana Dòn a ko 'sen 'kɔrɔ. Aa! Bàba fɔɔnɔnen, 'màa o màa tun bɛ yen bɛɛ Kabakoyara. U Tora u bɛ ɲɔgɔn Lajɛ sɔn. A maloyalen y'i kan To jàma ma ko:
-N sugurun de ye n Nɛgɛ ka n Blà a La, jaa muso tɛ màa gundofɔɲwaa ye, a y'aw kɔlɔs'u la.
Ɔ, Bàba kɛnɛyalen, denmisɛnninw Tora u b'a F'a ma ko: "boji Baba"
An y'a Tà yɔrɔ min an y'a Blà yen.
Blàdon : 2017-02-27 Yɛlɛmako laban : 2017-02-27


text:
Mumɛ >
2016 sàn Mali npogotigi sarama: Fatumata Tunkara ye sara fɔlɔ Cὲ
A Kɛra Amadu Anpate Ba tɔgɔlaso la, o bon min tɔgɔ bɛ Bazumanaba la, juma k'a dugu Jɛ sibiri la, 2016 12 16. So falen i ko dakɔnɔɲin tuma min na, ORTM mɔgɔw Sɔrɔla kà ta Blà Mali npogotigi sarama tàli gintanw na 2016 sàn tàko siratigɛ la. Kanbɔbaa 13 de tùn bɛ a ɲinannama la bari Etazuni tungarankew y'u Sèndon a la. Komin Faransi tungarankew ta y'a la 'kɔrɔlenko ye, o kanbɔbaa fla ninnu Fàrala Mali kɔnɔna taw kan k'u seko n'u damajira Jira u ka cὲɲa n'u ka sanga saradali la jama ye. Sani u tɛmɛko fɔlɔ ka Kɛ, fɔlifɔla dɔw ye jama Layuguba fɔlɔ kà 'gɔngɔn Bɔ mɔgɔw la.
Npogotigiw ye tɛmɛko 3 de Kɛ a kuurukàara la. Tɛmɛko fɔlɔ Kɛra bɔli ye ɲɔgɔn fɛ. Tɛmɛko flanan Kɛra kelen-kelenbɔ ye n'u ka laadalamasiriw ye. Bɛɛ Nàna n'i ka marabolo tabiya masiriw ye an'o fɔlisen. Tɛmɛko sabanan fana Kɛra kelen-kelenbɔ dɔ ye min 'sèn fɛ, npogotigiw bɛɛ y'u Dàntigɛ don barodun kan (Muso, bɛn ni yiriwa) fransɛkan na. Nka dɔw y'u yɛrɛ Лɛfɔ an ka kan dɔw la ka Fàra fransɛkan kan. Anglɛkan yɛrɛ Yera a dɔw ta la fana.
A tɛmɛko ninnu ni ɲɔgɔn cɛ, kolabɛnnaw tùn bɛ kà fɔlitigiw Sogin a ko 'sèn na, k'a ɲɛnajɛ tɔ Sankɔrɔta kà T'a fɛ. Jagomajiraw fana tùn b'a la kà Tɛmɛ sɔn.
Tɛmɛkow bɛ Taa Foori waati min na, a ko dyalatigɛlaw Nàn'u ka jaabiw Di. An 'tlo b'a la ko Fatumata Tunkara, alee min tùn Kɛra Bamakɔ damanata sarama dankan ye, k'o Kɛra Mali npogotigi sarama ye 2016 sàn na. Ale ye npogotigi sarama ye, farilajɛ. A jɔbɛrɛ bɛ m 1,70 na. A girinya ye k 45 ye. A yɛrɛ ʃi bɛ sàn 18 na. Fatumata nɔkanda Kɛra Kidal tɔgɔlanpotigi ye, Minatu Kulubali, kaa sɔrɔ k'o fana ta nɔkanda Kɛ Bamakɔ mɔgɔ sabanan ye.
Sarama niyɔrɔ Kɛra dalasi miliyɔn fla ye (d.2 000 000) ani donbolo caman. A nɔkanda ye miliyɔn kelen ni waa kɛmɛ Sɔrɔ (d.1 100 000) ni kà o nɔkanda ta Kɛ miliyɔn kelen ye (d. 1 000 000). Donbolow Dira a mɔgɔ 13 bɛɛ ma. Laadalafini ɲὲ ani kuma ɲὲ jonjonw Dira tumutuka ni Kulukɔrɔka ma.
Blàdon : 2016-12-17 Yɛlɛmako laban : 2016-12-24


text:
Kr Dukure: latigɛdɔnna
Kàlandenw ka Vzero ye dɔ Fàr'a kùndoni kan 1991 sàn na. Lakɔlikaramɔgɔya, fangaɲini-tɔnko, ɲɛlakeguya-baaraw, nin bɛɛ kɔ fɛ, Kr Dukure y'i Cɛ ka Kɛ ko kura wɛrɛ la tugun ko latigɛdɔn. Nin bɛɛ bɛ mɔgɔw ka kuma Sɔn ji la a ka cɛsiri cogoya kan : a tɛ Sɛngɛ w'a tɛ Лìnɛ, w'a b'a Kɛ f'a Dàn.
Latigɛdɔn tùn ye ko kura ye Jyɛn ‘kɔnɔ a waati 'kuma tɛ Mali ma. A Kɛr'a yɛrɛ karamɔgɔ ye o ko ɲɛɲinini na. Mɔgɔ min dòn, a sɔmi ka telin cogo min na, a bɛ ko nàta janw Ye joona o cogo la.
Kr Dukure Taara ENSUP 'da la nin don, 1991 sàn marisikalo tle 8. A ye jatebɔlan CASIO n'a ɲɛfɔligafe dɔ san. Latigɛdɔn ɲɛɲinini dabɔlen Flɛ i 'kɔrɔ o ye. O la, komin musow tɔgɔladon fana ye o don kelen in ye, Kr Dukure b'a don in Lakodɔn fana ka Kɛ a ka latigɛdɔn daminɛ sànyɛlɛma ye.
Kabini kelen, a ka latigɛdɔn kàlanni ma Dabɔ a kɛli la wale kanw na. A y'a Dabɔ a bɛ Se ka 'cogo Sɔrɔ Mali kanw ta la cogo min na. A ye gafe in Kàlan k'a faamuya waleyali da Minɛ. A ye a ka kàlanso tɔgɔlamansin matarafali sira Taama. A bɛ To ka jateblaw ɲɛ Tigɛ. A Bìnna ka 'nɔ Bɔ dɔɔnin-dɔɔnin. Sani a ka Weele kà Blà kɔrɔsigiya la 1995 sàn na, a ye fὲɛrɛ caman Sɔrɔ a la. A bɛ Bɔ kɔrɔsiriya la tùma min na, 1998 sàn, o y'a Sɔrɔ a ye jatebla dɔw Dla a yɛrɛ seko la, kɛrɛnkɛrɛnnenya la, bamanankan na. A tùn bɛ To ka dajiraliw Kɛ sɔn. O dajiraliw tùn b'a To mɔgɔw bɛ Bɔ a kàla ma ko latigɛdɔn fana bɛ Se ka Kɛ an ka kanw na. Bari nin waati y'a Sɔrɔ latigɛdɔn kɛbaa kelen-kelen minnu bɛ Mali ‘kɔnɔ, olu tùn b'u ka jateblaw Dla faransɛkan de la.
Kr Dukure y'a ka lasigisɛbɛn Sɔrɔ 1998 sàn desanburukalo la. O Kɛr'a bolobɔlen ye jamana ka baaradenya la. O ye dɔ Fàr'a ka waati sɔrɔta kan a ka ɲininiw ni ɲɛlakeguya-baaraw la.
1999 sàn, a ye sìgiyɔrɔ-ko laɲini Kɛ CNRST ɲɛmaa fɛ. O Sɔnna a k'a ka ɲininiw Kɛ u kɛrɛ fɛ. Don o don, hali karidonyaw fɛ, a bɛ Nà dɔ Kɛ a ka jatebla ɲɛtigɛli la. A ye degeden dɔw Sɔrɔ a 'sèn fɛ. Olu tùn bɛ To ka Nà a 'kɔrɔ sɔn. A ye jatebla minnu Sìgi 'sèn kan fɔlɔ olu Kɛra 5 ɲɔgɔn ye: sɛbɛnko, daɲɛko, fɔliko, donjateko, fèere-jatebɔ. N'a ye jatebla min Dla bamanankan na, a b'o cɛlan Labɛn soninke la ka Tla ka Mali kan tɔw 'dɔnbaa Лini cɛlan kɛli la olu la. O y'a To kulunin dɔ Sɔrɔla a fɛ a ka baara taabolo ‘kɔnɔ: a yɛrɛ den flà, degedenw ani jateblaw cɛlanw kɛbaaw Mali kan wɛrɛw la.
Kr Dukure ka jatebla fɔlɔw tùn bɛ Mali kan minnu na olu ye bamanankan, soninke, dɔgɔsɔ, fulfulde ani sɔŋay ye. O y'a Sɔrɔ a ma kan tɔw ta mɔgɔ Sɔrɔ fɔlɔ. Fulfulde cɛlan kɛbaa tùn ye Amadu Ba ye. Sɔŋay ta tùn ye Mahamann Almunɛr Mayiga ye. Dɔgɔsɔ ta tùn ye Amadu Tɛnbinɛ ye.
2000 sàn na, Kr Dukure ye latigɛlan dɔw Лini k'olu Blà a yɛrɛ fɛ yen. Komin kuran tùn ma Dòn a ka 'so fɔlɔ, a ye kuranbaŋenan dɔ Sàn a bɛ taji Kɛ min na ka baara Kɛ n'a ka mansinw ye 'so.
A ye dajirali sènnacaya o waatiw la a ka ɲinini kan dàmajira-kɛnɛw kan. A ka so yen fana, a tùn b'a denw bolo Dòn latigɛdɔn na sɔn. Komin a ɲɛ tùn tɛ 'ɲɛ la Bɛnbakan Dungew tɔn 'kɔrɔ blen, a ye tɔn wɛrɛ labɛnni Blà 'sèn kan. O la, a n'a denw, Mandela n'a kɔrɔmuso Sirandu, ye tɔn dɔ Sìgi k'o tɔgɔ Da ko MAKDAS (Mali Kanko ni Danbe Se). A yɛrɛ 'ɲuman na, ko Mandela de ye tɔgɔ in sɔrɔbaa ye. O MAKDAS laban Kɛr'a ka baaraw ɲɛnabɔlitɔn ye. N'a bɛ Weele kanko kɛnɛ min kan, a bɛ Fɔ ko ka ci Blà MAKDAS mɔgɔw ma.
Kr Dukure tùn bɛ cikanw Blà faamaw ma sanga ni waati k'u Ladɔnniya a ka ɲinini ɲɛsɔrɔlenw na. Hali n'a jaabili ma Bɔ a sira fɛ kosɛbɛ ka Bɔ faamaw 'yɔrɔ, a ma Saliya o bɔkɛnɛna-waleyaw kɛli la. A b'a Laɲini tùma bɛɛ ka Taa a ka baaraw Dajira magoɲɛdaw la jamana cakɛdaw la. O ye 'bɔ ka Kɛ a kàla ma a ka fɛn dlalen bɛ Se ka mago min Лɛ ka gɛlɛya min Tà ka Bɔ jamana kan. A ka laɲiniw dɔ fana tùn ye a ka baara bɛ Se ka Tà ka Kɛ 'baarakɛ-minɛn ye cogo min na a magoɲɛ-yɔrɔw la.
O laɲini ninnu 'sèn fɛ, a ye Sɛbɛn dɔ Ci jamanatigi Alfa ma 2000 sàn na. O sɛbɛn in ni jakurufe dɔ lafalen tùn dòn a ka baaraw bamunen tùn bɛ min ‘kɔnɔ. 'Mɔgɔ ma sɛgɛ Fili ka K'a la o la ka Bɔ ɲɛmaayaso la. O n'a ɲɔgɔnna caman Kɛr'a fɛ.
Jatebla dlalen ninnu Kɛr'a 'bolo sinsin ɲɛnama ye. A y'i To o la fo ka Nà 2005 sàn Se. ACALAN ye bolodali dɔ Blà 'sèn kan ko Làtigɛdɔn waleyali fàsokanw na. Kr Dukure ni jamana mɔgɔ wɛrɛ minnu dɔnnen tùn dòn o sira kan ka kɔrɔ olu Jὲra k'o bolodali ɲɛ Tigɛ. Latigɛdɔn ɲɛdɔnbaa wɛrɛw tùn b'o la hali n'olu tùn tɛ kanko 'kàla la. O ɲɛtigɛli titati bannen u fɛ, ACALAN ye o kàlan Dɔgɔda ENSUP-FLASH la walasa k'o baara Gɛrɛ sannakalandenw na. U ye sànnakalanden dɔw Tà k'o ɲɛblakalan in Kɛ olu 'kùn. Karamɔgɔ minnu tùn bɛ o ko la olu ye Mamadu Dukure, Emil Kamara, Legom Say, Usmann Li ani Mahamudann Лaŋ. A y'a Sɔrɔ Adama Samaseku, Mali kàlanko setigi kɔrɔ in bɛ ACALAN ɲɛmaaya la. Ale n'a ka baarakɛla, Emanuyɛl Sagara ani Pol Gindo ye baaraw Dadon.
I kana Flɛ a la ko bolodali in tùn bɛ fàsokanw sèndonni kan latigɛdɔn na, nka o n'a 'ta bɛɛ, u karamɔgɔ dama ka labɛnw na u tùn t'a fɛ Kr Dukure ka jateblaw 'sèn ka Dòn a ɲɛblakalan in kàlansenw na. O bɛɛ ye k'a Jira ni ɲɛgoya ma K'o ye, o ye faamubaliya sugu dɔ ye min b'a la ka an fàrafinw To 'kɔ tùma bɛɛ: an t'a Лini k'an yɛrɛ ka 'sira lafasataw Dòn an taabolo la tùma ʃi fo an bɛ kɛnɛma-taabolow 'kɔ dɔrɔn. N'o tɛ, ne fɛ kan minnu sèndonni kofɔlen dòn latigɛdɔn na, n'olu kanbaara kɛlenw ma Dajira o kàlan 'sèn fɛ, mun wɛrɛ de bɛ Jira yen k'o b'o kàlandenw blàsira Dya? I mana o kan masinaw Sènbɔ o baara la k'o Kɛ ni kan wɛrɛw ye, a waleyalikan tɛ kan minnu ye, o baara bɛ Kɛ tɔ-k'a-jɛn ye.
Kr Dukure ka wajibi y'a To u Sɔnna a ka jateblaw ka Fàra a kàlansenw kan. Ale y'i ka jateblaw Sìgi a kàlankɛ-yɔrɔ latigɛlanw kan o la. 2005 sàn kalo 1lɔ tle 10, kàlan in Dabɔra. Kùnɲɔgɔn flà Kɛr'a la kà N'a Kùncɛ o kalo in tle 25.
Karamɔgɔ Dukure ka jateblaw jirali ye mɔgɔw Dya kosɛbɛ. Mɔgɔ minnu tùn b'a yɔrɔ la o caman Ko a ta nin y'a kɛcogo ye. Kàlanden kelen tùn b'a la min ta ma Dàn o tanuni dɔrɔn ma. O y'i fɛla da Jìr'a la daɲɛgafe dɔ bɔliko kan. A Ko o ma ko payi, k'ale yɛrɛ bɛ mɔgɔɲini na o siratigɛ la. Ko bari ale ye daɲɛgafe dlacogo ɲɛ Tìgɛ mansin na kàban. Ko min b'ale Jɛn k'o ye mɔgɔ sɔrɔli ye ale n'o ka Jὲ k'a Lafa. A ka kumaw Kɛra ʃì bìnnen y'a tɔmɔminɛn ‘kɔnɔ o kàlanden 'bolo. A Ko kàlanden in ma ko ale bɛ baara Kɛ a yɛrɛ ka 'so. A y'a ka yɔrɔ Taamaʃyɛn o ye ko ni kàlan Foorila don min, ko o bɛ Se ka Se ale ma 'so daɲɛgafeko in na.
Kàlan in banni kɔrɔtɔ Kɛra Isiyaka BAALO la, kàlanden kofɔlen in. Komin a kàlan in banni ni seliba gintanw Dònna ɲɔgɔn na a sàn, o gìrigaraw bɛɛ tɛmɛnen 'kɔ baalokɛ Sɔrɔla ka Kr Dukure ka so Maɲini sibiridonya dɔ fɛ.
Sàn kalo flànan 'kɔnɔ, baalokɛ in Nàna Kr Dukure fɛ yen. U ye waati 2 Kɛ dajirali ni taabolow sìgili la 'sèn kan u ka jὲ in 'kùn kan.
Kr Dukure ni Baalo ye bamanankan daɲɛgafe kùrannanma fɔlɔ Dla u ka jɛ ‘kɔnɔ. O daɲɛgafe in baarali Kɛra ni Kr Dukure ka daɲɛko jatebla ye. Daɲɛgafe in, Wagadu, baarali koɲɛ kuurukaara Kɛra sàn flà ‘kɔnɔ, ka Bɔ 2005 sàn na ka T'a Blà 2007 sàn na. Gafe min kɔnɔdaɲɛ bɛ T'i Jɔ daɲɛ ba tan ni nàani (14 000) ɲɔgɔn na, o baara bɛ Se kà Foori mɔgɔ jumɛn bolo dɔrɔn ka kɛli la sàn 2 dɔrɔn ‘kɔnɔ ni jatebla ka nɔgɔyasiraw tɛ? Jatebla y'a To u ye Nɔbɔ u ka baara la teliya la.
Kr Dukure ka jateblaw bɛ Se kà mun ni mun Kɛ fɔlɔ?
An bɛ Kuma sɛbɛnko ta fɔlɔ kan, o min ye kan sɛbɛnni ɲɛnabɔlan ye. O jatebla in bɛ Mali kanw Sɛbɛn k'u Mabɛn, ka Tla ka daɲɛ fililatlen Kɛ kan dɔw la. A bɛ sɛrɛdali fana Kɛ Mali kan bɛɛ la, o min ye fὲɛrɛ ye Microsoft Word tɛ Se ka min Kɛ.
Daɲɛgafe dlali jatebla bɛ daɲɛ Tɔmɔ ka daɲɛw Sɛrɛda. A bɛ nɔgɔya Dòn daɲɛw siya n'u kanhakɛ sìgili la. A tìgi dàn ye sa ka baara Kɛ kɔrɔw ɲɛfɔli kan.
Donjateko jatebla bɛ blàsirali Kɛ waati kùntaala ‘kɔnɔ min ‘kɔnɔ hali Microsoft ta t'o jaka Kɛ. A bɛ donw jate bɔli da Minɛ k'a Tà 1582 sàn na ka T'a Blà fo 11 600 la. O kɔrɔ ye ko a bɛ furancɛ min Jira sàn hakɛ la o ye sàn ba tan ni kelen ye (sàn 11 000). A bɛ don flà fùrancɛ Di sàn hakɛ tɛmɛnen kan, kalo hakɛ, dɔgɔkun hakɛ fo ka Se tle tɛmɛnen hakɛ jirali ma.
Donjateko jatebla in tɛ Dàn olu dɔrɔn ma. Fɛn min ye tle nɔɔrɔminɛ ye ani kalo nɔɔrɔminɛ, n'a kuma jɛgɛnnen bɛ fɔ mɔgɔw fɛ ko jakuma ye kalo Minɛ, a bɛ sàn hakɛ fɔlen ninnu bɛɛ ta Jira o la. A bɛ jamana ka don blàlenw ni selidonw Jira fana.
A bɛ hali kalo jɔta jɔdonw Jira ani k'o kalo 12 tɔgɔw Fɔ kan na. I b'a fɛ ka don min Lakodɔn i bɛ o mankutu Sɛbɛn ka Blà a yɔrɔ dɔ la.
Fɔliko jatebla ni fèere-jatebɔ taw fana tùn bɛ baara camanw Kɛ. Fɔliko ta tùn bɛ fɔlikanw Bɔ cogo caman na. Fèere-jatebɔ ta tùn bɛ sanni-feere koɲɛw Лɛnabɔ. O jatebla ninnu laban ma Se ka Bɔ DOS la ka Yɛlɛma Windows kan.
Karamɔgɔ Dukure y'a ɲinini min Kɛ a denkɛ Mandela k'i Magwan latigɛdɔn na, o Kɛr'a ma fura ɲuman ye a ka jateblaw kana kùnbalan Sɔrɔ taabolo kura la. Komin a ka jateblaw tùn bɛ Dla ni taabolo kɔrɔ min ye, o cogoya Nàna balan Sɔrɔ fὲɛrɛ kura taabolo la. Ale bolo ma Jo o la blen. Komin o Bɛnna n'a denkɛ Mandela bolo joli ye taabolo kura in sira kan, a y'o ko To Mandela 'bolo. Mandela Nàna Tla a ka sannakalanw na ka bangudɔn sànnaani-jala Sɔrɔ 2010 sàn na minkɛ, o y'i Walaka a fà ka jateblaw kelen-kelenbɔli la DOS sira kan k'u Blà taabolo kura sira kan. Sani a ka yɛlɛmani da ka Se fèerejatebɔ ni fɔliko taw ma, mansin Cyɛnna n'olu ye. Mandela Dukure laban Tɛmɛna ni latigɛdɔn kɛli ye Mali kanw na MAKDAS 'tɔgɔ la. Ale ta ma Dàn jateblaw dɔrɔn ɲɛ tigɛli ma blen, ale Dònna hali fogodla la. A ye fogo fɔlɔ min Dla ka Blà fogolan kan o Kɛra bataki.org ye. O ye kùnnafonici-fogo ɲɛnama ye Mali kanw na min ye ŋɔninba Bɔ Mali kanw baarabaaw sèn na.
Kr Dukure ka ŋanakɔrɔbɔlan dɔ b'a ka jateblaw la. Лɛgɛn dɔ dòn. A tùn bɛ To k'o Jira ko ni mɔgɔ min Sera k'o ɲɔgɔn Kɛ. A yɛrɛ 'ɲuman na, "hakili ni sɛbɛ de bɛ mɔnɛ Bɔ".
Blàdon : 2016-06-27 Yɛlɛmako laban : 2017-01-08


text:
Lakalita >
2017 donjateko: sàn nɔɔrɔminɛw ni sàn kaloyeta jɔdonw
2017 sàn y'i kùn Poyi. Sàn kura n'a 'kɔnɔko. Sàn bɛɛ n'a donjate dòn. An y'aw Ladɔnniya salon nɔɔrɔminɛw Kɛra cogo min na. Komin o ni ɲinan ta tɛ kelen ye, a ka kan an ka Kuma kalo ni tle nɔɔrɔminɛko kan 2017 sàn in 'kɔnɔ. An bɛ Segin a kan ko an 'kan Bɛ jakuma ka kalominɛ kisa ma. O kisa in fana ɲɔgɔn bɛ Kɛ tle la. O tɛ mɔgɔw ka faamuya la. Jakuma fana bɛ tle Minɛ. An y'o ɲɔgɔn dɔ Ye 2013 sàn kalo 11nan tle 03. Mali ni jamana caman y'o Ye ɲɔgɔn fɛ. A dɔ Kɛra Faransi n'a dafɛjamanaw la 1999 sàn utikalo fana na. Dɔnniya min bɛ dugukolo n'a ɲɔgɔnnafɛnw (bunsanw, kalow, dugukolo, tle, ʃyanw,...) sawura ni lamagacogo kàlan Kɛ, bangudɔn, o y'a Jira k'a Fɔ ko kalo nɔɔrɔminɛ min latigɛ dɔnnen dòn an fɛ yan kosɛbɛ k'o ni tle ta ninnu bɛɛ ye fɛn kelen ye. O dɔnniya in bolo min kɛrɛnkɛrɛnnen bɛ a ɲɛdɔnni kan ma, lamagadɔn, o ka ɲininiw y'a Jira ko a yeelenmafɛn niinnu yeelen dadugali bɛ Nà ni a ko in kɛli ye. A ɲɛdɔnbaliya de Nàna ni fɔli ye k'o Dabiri ko jakuma ye kalo Minɛ. Komin a dɔnniya kisɛ B'an 'tɛgɛ sa, a ka kan an k'a weelecogo ɲuman Blà mɔgɔw ka bolo kan. O la, an Ko a ma ko nɔɔrɔminɛ, kalo ta Fàra tle ta kan, bari ko min Bɛ yeelenko kan o nɔɔrɔ Kofɔ cogo dɔ la.
2016 sàn nɔɔrɔminɛw tùn ye sàba-saba ye. Лinan 2017 in ta t'o Bɔ. Sànw ta Bɛ ɲɔgɔn 'ɲɛ. Лinan ta ye kɛko fla-fla ye. Kalo-nɔɔrɔminɛ kɛko 2 min bɛ ɲinan sàn 'kɔnɔ o fɔlɔ bɛ Kɛ kalo flanan (Feburuyekalo) tle 12 walima o tle 13. A ʃyɛn flanan bɛ Kɛ kalo seeginnan (Utikalo) tle 8 walima o tle 9. U bɛ Kɛ kaloyeta (fàrafinkalo) minnu 'kɔnɔ olu ye lasiri flanan ni fùrancɛ-kalo ye, olu kelen-kelenna tle 12 walima 13 ani tle 14 walima 15 ma. U bɛ na Ye jyɛn jamana minnu mɔgɔ fɛ o 'dàn ma tigɛ an ka jatebla fɛ.
Halibi, n'an Ko an bɛ Tɛmɛ 2017 donjateko kibaruyaw ye, a tɛ Лɛ n'an da Se kaloyeta jɔdonw ma; o kalo in ni dɔnniyakalo bɛ Bɛn ni ɲɔgɔn ye u jɔli n'u sàliw siratigɛ la.
Ale kalo in tɔgɔlasan Daminɛna 2016 sàn 'kɔnɔ n'a kalo fɔlɔ ye ko jɔminɛ. O daminɛ Bɛnna dɔnniyakalo kalo 10nan (Ɔktɔburukalo) tle 4 ma bari a Jɔra o kalo in tle 3 don. A sàn bɛ na Foori 2017 'kɔnɔ, n'a kalo 12nan ye o selibakalo. O jɔdon bɛ Bɛn dɔnniyakalo kalo 8nan tle 23 ma ka sɔrɔ k'a tle fɔlɔ Kɛ o dugujɛ alamisa ma.
Kaloyetaw kalo 12 tɔgɔw mumɛ n'u jɔdonw sɛrɛdalen Flɛ nin ye dugu ma. U ni dɔnniyakalo bɛ Bɔ ɲɔgɔn da fɛ cogo min na o fana jatew B'a la.
* Jɔdon minnu fɔlen dòn a kalo ninnu na, fɔnkɔ bɛ Se kà Ye a dɔw la. O kɔrɔ ye ko a dɔw bɛ don fɔlen Jɛ ni tle kelen yɛlɛnni ye a kan. O la, ni sunkalo y'a ta Bon kà jɛn, sani o jɔdon ka Kɛ kalo 5nan tle 27 ye blen, o bɛ Kɛ o tle 28 ye. O fɔɲɔgɔnkɔ o sababu bɛ Bɔ an ka nasuru tàlen kɛrɛnkɛrɛnbaliya la.
* Don minnu Fɔra kà Kɛ kalow jɔdonw ye, olu tɛ a kalo masina tle fɔlɔ ye bari kalo tle dànni tɛ Dabɔ a jɔdon na. O bɛ Dabɔ a jɔdon dugujɛ la. Misali la, sunkalo jɔdon ye sibiridonya dɔ ye. O sibii dugujɛ kari bɛ Bɛn o tle fɔlɔ ma.
Blàdon : 2017-01-09 Yɛlɛmako laban : 2017-01-09


text:
Mumɛ >
NINA: ka Bɔ kàlatasɛbɛnya dɔrɔn na ka bugunnatigɛ-sɛbɛn jɔyɔrɔ fana Fà
Mali kùnnasigi-fanga ye yamaruya kura Di fàsodensɛbɛn ko kan o don. An bɛɛ b'a kàla ma ko kabini 2009 sàn, sɛbɛn kura dɔ Dònna maliden ka ko la n'a bɛ Weele ko NINA. A sɛbɛn in tùn bɛ mago min Лɛ ka Nà o tùn ye kàlata kow ɲɛnabɔli ye n'a ye. Nka mɔgɔ caman tùn b'a fɛ a fana ka Se ka bugunnatigɛli jɔyɔrɔ Fa kabini tuma jan, bari a sɛbɛn in bɛ kùnnafoni daliluma caman Di mɔgɔ kan hali ka Sago bugunnatigɛ-sɛbɛn kan. Nka o tùn ma Kɛ ko yamaruya dilen ye fɔlɔ.
Nka setigiw ka dwaakun-tɔnsigi 'sèn fɛ Kuluba araba tɛmɛnen, a yamaruya Sɔrɔla ko ka bugunnatigɛ-sɛbɛn ɲɛci lafali dannaya Walankata ka NINA sɛbɛn Sèndon o la. A yamaruya in waleyali bɛ da Minɛ 2016 sàn kalo 2nan tle 15 don. N'o don Sera, i bɛ ko kelen min Kɛ ni i ka bugunnatigɛ-sɛbɛn ye, i bɛ Se k'o Kɛ ni NINA sɛbɛn fana ye Mali 'kɔnɔ ani Mali kɔ kan. Lasigidensow la fana, sɛbɛn min bɛ Di ka bugunnatigɛli jɔyɔrɔ Fa yen, o fana ka baara kɛta bɛɛ bɛ na Se ka Kɛ ni NINA sɛbɛn ye.
An bɛ min Лini a ko la sa, o ye a yɛlɛma kura in kana na Kɛ degunnako wɛrɛ ye jamanaden ma, bari 'mɔgɔ tɛ Mali fanga ka yamaruyawaleyalaw bɔfan bɛɛ Dɔn. An 'kan bɛ lakana tìgilamɔgɔw ma.
Ncidɔri SÀBAATƐ bolonɔ dòn
Blàdon : 2016-02-07 Yɛlɛmako laban : 2016-12-07


text:
Ziirinda 2016 06 18
Jara ni Kɔnɛ ani Dawu sɔrɔcogo
Nin Kɛra kamalennin dɔ ye min tùn tɔgɔ ye ko Habahaba. Habahaba tùn Kɛra 'màa ye min tùn tɛ Sɔn baara ma fyew. A bɛ Bòli k'i Dogo a 'fà n'a 'ba ka ciw 'ɲɛ. Kasɔrɔ a ɲɛ tnɛtùn ye dumuni ye, a tùn bɛ Se fɛn o fɛn na o tùn ye dumun in de ye. Ni baara tùn Dir'a n'a kɔrɔw n'a dɔgɔninw ma, a tùn bɛ Bòli k'i Dogo, ni y'a nàtɔ ye fo dumunikɛwaati. Wa n'o dumuni fana tùn Sìgira tɔw tùn tɛ bɛrɛ Sɔrɔ Ala ni Habahaba teliyakojugu fɛ. Wa hali tuma dɔw la a tùn To k'i Bɛlɛn ka Dòn gabugu 'kɔnɔ ni k'u ka nalasogo bɛɛ Sɛɛnɛ k'a Kɛ hɛ!
Aa! don dɔ de Kɛra sa, Habahaba fà Dimin'a 'kɔrɔ kosɛbɛ, a y'a Gɛn ka B'a ka 'so ko yɔrɔ min ka d'a ye k'a ka Taa yen. O kɛlen, Habahaba y'a 'fà ka du Blà, ka Bɔ ka djɛn Minɛ. A Taara Se yɔrɔ dɔ la. A ye cɛ dɔ Ye jiriba dɔ fan fɛ, nkà 'bulu foyi tùn t'a jiri la fo n'a Bɔra bulunin kelen na. Habahaba Kɛ k'o Ye, a y'i kant'o ma ko:
- Heey! E bɛ mun Лinina nin jirifurubulu-ntan in fan fɛ?
O fana y'i kant'a ma:
-Ee! ne balimakɛ n fà de ye n Gɛn ko k'a sababu Kɛ ko n bɛ dumuni Kɛ kojugu. Ɔ, n fana Bɔra ko n bɛ Taa n ta Лini n yɛrɛ ye Ala fana Nàna n gɛrɛsɛgɛ Dòn nin jiri in na, a tùn dennen dòn koɲuman wa dya dàn y'a ta ye. Ɔ, n fana y'o jiriden ninnu Dun k'a Ban, k'a furubuluw fana Dun ni kasɔrɔ nin bulunin kelen in To yen yanni waati yɛrɛ 'cɛ.
O kɛlen, Habahaba y'i kant'a ma ko:
-E tɔgɔ bɛ di?
-Ne tɔgɔ ye Awalon ye: cɛ kan bɛ ten.
Habahaba k'a ma o la, k'a ka jiribulu kelennin in Dun k'a ka Jigin u ka Taa ɲɛ Лini ɲɛ. K'ale fana Gɛnna a fɛ nin cogo kelen in de la. O kɛlen, Awalon ye jiribulu Tigɛ k'a Dun kasɔrɔ ka Jigin. A ni Habahaba ye sira Kɛ kelen ye. U Tora u bɛ Taa, ka Taa... f'u Taara Bɔ cɛ dɔ fana na, o tùn bɛ ka dingɛ Sèn a bolo la. Wa a ka dingɛ tùn Dunnyana fo k'a kùn Tunun. O kɛlen, Awalon y'i kan Fli o ma
-Heey cɛ o! e bɛ ka nin Kɛ munna?
A fana y'i kant'u ma ko
- Ne fà de Banna n na ko n bɛ dumuni Kɛ kojugu ka n Gɛn ka B'a ka 'so. Ɔ, n fana bɔtɔ 'so o y'a Sɔrɔ n tùn bɛ n ba ka tiga blàyɔrɔ Dɔn n Taara caman Tà o la.Ɔ, n selen yan, n ye n Sìgi k'a Dun fo k'a tɔ To den kelen ye. N fana ko n b'o den kelen in Fli n 'da minkɛ, a ye n da jɛn ka Bin dugu ma, a binnen Kòlonkolonna ka Jigin wonin dɔ 'kɔnɔ. n ye kalanin dɔ Tà k'a Wɔgɔbɛ o m'a ɲɛ, ɔ n fana ye n K'a kan ni n bolo fla ye, nkà halisa n m'a Ye fɔlɔ.
Cɛ Kɛ ka nin Fɔ,
Habahaba k'a ma
-N balimakɛ e tɔgɔ bɛ di?
-Ne tɔgɔ ye Abɛɛdun ye: cɛ ko ten.
Ɔ, o kɛlen, Awalon fana k'a ma k'a ka dingɛ tɔ To yen k'a ka Bɔ u ka Taa ɲɔgɔn fɛ. O kɛlen, Habahaba ni Awalon ni Abɛɛdun Kɛra terimaw ye. U sira Minɛ u bɛ Taa fo ka Taa Se dugu dɔ la, p y'a Sɔrɔ kɔngɔn Digira u bɛɛ la. Habahaba y'i kanto k'u ka Jigin dugutigi fɛ yen ko n'o Kɛra k'olu na dɔ Sɔrɔ ka dun. Ɔ, u y'a Kɛ o cogo la. U Jiginna dugutigi yen yen. O fana ye dumuni ni dayɔrɔ ɲuman d'u ma. Aa!nnkà dumuni min Dira u, o tùn bɛ Bɛn u bɛɛ lɔgɔma kelen-kelen de ma. U y'o Kɛ yeko kelen ye. Ka Tla ka Gɛrɛ denmisɛnninw ta k'o bɛɛ Dun ka Bɔ olu 'kɔrɔ fɔ olu tɔw Kasira. O kɛlen, dugutigi fana y'u Gɛn k'u marayɔrɔ t'a 'bolo.
U gɛnnen, u Bɔra ka sira Minɛ tun. U Taara Se buguda dɔ la, u ye fulakɛ dɔ Sɔrɔ yen saga caman tùn b'o 'bolo. A tɔgɔ tùn ye Amadu amadu Si ye. U Gɛrɛla Amadu amadu Si la. U y'u kanto Amadu amadu Si ma k'olu bɛ ka baara de Лini. O kɛlen, Amadu amadu Si fana y'u Tà ka Blà a ka sagaw 'kɔ. Aa! Habahaba ni Awalon ni Abɛɛdun nisɔdyara f'u bɛ muguri. Flakɛ Taalen 'so, u y'a ka saga bɛɛ Minɛ k'u kan Tigɛ fo k'a tɔ To sagamuso kelen dɔ n'a den ye. O dugujɛ, Amadu amadu Si Nàna Sɔrɔ u y'a ka saga bɛɛ Fàa ka Dun. A y'a bolo D'a kùn na ka Kule dew, ka Bòli ka Taa mɔgɔw Weele dugu 'kɔnɔ. Nkà yanni olu bɛ Se tuma min o y'a Sɔrɔ u Bòlila.
Ɔ, u Tɛmɛna n'u ka sira ye tun. Sagasogo Taar'u Blà ka kɛɲɛ ni dugu dɔ ye, jaa o tùn ye màsakɛdugu dɔ ye. U Jiginna o màsakɛ fɛ yen. Màsakɛ fana y'u kùn Bɛn ni dumuni caman ye u y'u kɔnɔkolonw Fa o la. O kɛlen, Abɛɛdun y'i kanto tɔw ma:
- An tɛ fɛɛrɛ Лini an ka To yan? N'an Tora yan an n'an fa don o don.
Awalon y'i kant'o la ko
-Aa, nin kɔni dabɔ ɲɛna.
Ɔ, dugujɛlen màsakɛ Nàn'u Bisila. Habahaba ye kuma tu Tà bɛɛ 'tɔgɔ la. k'i kanto dugutigi ma ko
-Aa! dugutigi, i barika i ka dumuni dumanw na fɔlɔ. Dugutigi, n'i y'anw selen ye yan bì juguma tɛ, anw bɛ baara de Лini. Dugutigi anw de ye an ka dugu sɛnɛkɛla ŋanaw ye, ɔ, an y'i ka ɲumanya ko Mɛn, an k'an bɛ Nà ɲinɛ samiya Kɛ i fɛ k'i Dɛmɛ.
Aa! o kuma Dyara màsakɛ fo k'a dàn Tɛmɛ. Dugu Jɛra a Taara n'u ye a ka ʃɔforo belebele dɔ la k'u k'o ʃɛn. Aa, Bɔ ko ɲɛ yen dɛ! Habahaba ni Awalon ni Abɛɛdun y'u Bri ka sɛnɛ Kɛ k'a Kɛ... fo ka Taa Se selifana ma u ma dumuni Ye. Kɔngɔn Nàn'u Dɛsɛ u y'u Kɛ màsakɛ ka ʃɔforo kan k'a ʃɔ bɛɛ ju Bɔn k'a Лimi k'a Ban pew. Aa! màsakɛ Nàna Sɔrɔ a ka ʃɔforo Dunna k'a Ban tayi. A ye dugumɔgɔ Blà u la. U y'u Gɛn ka Minɛ k'u Cì fo hawuja. Nkà u Sera ka Tla. U Bòlila ka Taa ɲɔgɔn kùn Bɛn tugun. U ka fìniw bɛɛ tùn Fara-farala k'u fàn dɔw fana fara-fara. O kɛlen Habahaba y'i kanto Awalon ni Abɛɛdun ma ko mɔgɔ fɔlɔ min ye ale Gɛn ka Minɛ k'o ye bere K'ale kɔ la ko Nɛ! Awalon y'i kant'o la ko Habahaba ta nɔgɔyara koyi. Ko min y'ale Minɛ ko bere tùn t'a 'bolo k'a ye bolokuru K'ale tlo 'kɔrɔ ko Dayii! ko halisa ale tlo bɛ ka Huuu! Fɔ. Abɛɛdun Sɔrɔla k'i kant'o la ko màa fɔlɔ min Ser'ale ma k'o ye sèn de Kɛ k'ale Tan a kɔnɔ na k'o y'a Sɔrɔ ʃɔbulu Kɛlen bɛ Funun dɔɔni ko o kɛlen ale kɔfɛla fana ye mankan dɔ Bɔ ko Jarrr! ko halisa ale ka kulusi ɲiginnen bɛ. Ɔ, o kɛlen sa, Habahaba ko
-K'a Tà bì la ne jàmu ye "Kɔnɛ" ye, Awalon e jàmu ye "Daou" Abɛɛdun i jàmu Kɛra "Jara" ye. O tuma na anw Kɛra balimamanw ye k'a Ta bì la fo djɛnwulu.
An y'a Tà yɔrɔ min, an y'a Blà yen
Blàdon : 2016-07-06 Yɛlɛmako laban : 2016-07-07


text:
Kr Dukure: kàlannadon
Kr Dukure Dònna kàlan na 1944 sàn na. O y'a Sɔrɔ a masaw bɛ Segukura, Kɔlɔn 'kɔnɔ. Yen lamini kubedugu tùn ye Kokri ye o waati la nka kàlanso tùn bɛ dugu wɛre la ko Madina.
Kr Dukure ye 'sànnaani-kalan Kɛ o dugu la yen. Komin yen kàlan Banna, a tùn ka kan kà Taa dugu wɛrɛ la a ka kàlan tɔ kamà. O y'a sɔrɔ a fànin ncinin dɔ bɛ mɔgɔ dɔ Dɔn Segu a bɛ Se ka Jigin min fɛ yen ka Kɛ a jatigila ye.
U ye Kr Dukure Blà kà Taa Segu kàlan na. A Taara Jigin makajilakaw kan, a fànin ncinin ka mɔgɔ dɔnnen ninnu ka du kɔni. A bɛ To k'olu Koladɔn a ka kumaw 'kɔnɔ kosɛbɛ. A k'olu Kɛra ale ma jatigi ɲuman ye f'a ye Segu kàlan fana Foori.
Kr Dukure ka kàlanko tùn bɛ na Dàn Segu ta ma gɛlɛya dɔ sababu la. A ka wolosɛbɛnko tùn Лagamina 1953 sàn, sàn kelen min yɛrɛ la a tùn ka kan ka kàlan dakkun dɔ sagoli sɛbɛnw Dòn ni wolosɛbɛn ni sɛbɛn wɛrɛw ye kà Fàra sɛgɛsɛgɛli wɛrɛw kan. A ba, Mariyam Dukure, de Kɛr'a ma 'fura ye ka Wuli k'i Jɔ i sèn flà kan a ka wolosɛbɛnko la. Wolosɛbɛn sɔrɔcogo wɛrɛ tùn tɛ kuradla 'kɔ. Wa o tùn tɛ Sɔrɔ Segu yen. Wolosɛbɛn kura tùn bɛ Sɔrɔ yɔrɔ min na o tùn ye Fo Kulukɔrɔ ye. A ba Wulila k'i Da o yɔrɔ janba in kan a sèn na kà Bɔ fo Segu kà Nà Kulukɔrɔ. O Sera ka wolosɛbɛn dɔ Sɔrɔ a ye. Kr Dukure Sera k'a ka sɛgɛsɛgɛliw Tɛmɛ o la. Sɛgɛsɛgɛliw tɛmɛnen, u y'a ni kàlanden wɛrɛw Blà ka Taa Sɛnluwi, Senegali.
Blàdon : 2016-06-27 Yɛlɛmako laban : 2017-01-08


text:
Expédition vers : Monde entier
Exclut : Malte, Bolivie, Algérie, Angola, Bénin, Botswana, Burkina Faso, Burundi, Cameroun, Îles du Cap-Vert, République centrafricaine, Tchad, Comores, Congo, République démocratique du, Congo, République du, Côte d'Ivoire, Djibouti, Égypte, Guinée équatoriale, Érythrée, Éthiopie, Gabon, République du, Gambie, Ghana, Guinée, Guinée-Bissau, Kenya, Lesotho, Libéria, Libye, Madagascar, Malawi, Mali, Mauritanie, Île Maurice, Mayotte, Maroc, Mozambique, Namibie, Niger, Nigeria, Réunion, Rwanda, Sainte-Hélène, Sénégal, Seychelles, Sierra Leone, Somalie, Tanzanie, Togo, Tunisie, Ouganda, Sahara occidental, Zambie, Zimbabwe


text:
Sudan
Sudan madɔnnen Sudan ka Fasojamana ( Arabukan جمهورية السودان) ye Afrika ani Arabula bɛɛ labɔnba ye fɛnsɛn ta fanfɛ a bɛ jɔyɔrɔ tanan na Dunia jamana fɛnsɛn baw la. A bɛ danbɔ ni Misra ye saheli fɛ, Kɔgɔji Blen saheli-kɔrɔn fɛ, Eritrea ani Etiopia kɔrɔn fɛ, Kenya ani Uganda worodugukɔrɔn, Kongo ka Bɛjɛfanga Fasojamana ani Cema Afrika Fasojamana worodugutlebi fɛ, Cad tlebi fɛ, ani Libya sahelitlebi. Dugu tɔgɔ bɔra Arabukan Bilad-al-sudan la, sɛbɛnni na “Finmanw ka dugu”. Sudan ye sisan jɛn bɛɛla benbaliya kɛlɛ dagayɔrɔ ye Failed States Index ka jatemina la min ju ye Sɔrasi Fanga ye ani Darfur mankan. Obɛnata, Sudan bɛ jate jamana wɔrɔ sɔrɔ jidi telinw na dunia kɔnɔ. A faaba ye Kartum ye.


text:
Distance
distance calculator for the cities begins with sir in ml.
Sira, Siraba, Sirababougou, Sirababougou, Sirabakabougou, Sirabala, Sirabalabougou, Sirabatou, Sirabile, Sirable, Sirable, Sirable, Sirable, Sirablekoro, Sirablo, Sirablo, Sirabougou, Sirabougou, Sirabougou, Siradiani, Siradiankoro, Siradiankoro, Siradiankoro, Siradiankoro, Siradio, Siradiofofo, Siradiouba, Siradji, Sirado, Sirado, Sirado, Sirado, Sirado, Siradoba, Siradoba, Siradoba, Siradoba, Siradobougou, Siradola, Siradou, Siradou, Siradouba, Sirafia, Sirafinkoro, Sirafouka, Sirafouka, Siragedou, Sirago, Siragourou, Siragourou, Sirakele, Sirakeme, Sirakolo, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro, Sirakoro Meguetana, Sirakoro Soundian, Sirakoroba, Sirakoroba, Sirakorobaradji, Sirakoroble, Sirakorobougou, Sirakorobougou, Sirakorobougou, Sirakorobougou, Sirakorobougou, Sirakorobougou, Sirakorola, Sirakoroni, Sirakoroni, Sirakoroni, Sirakoroni, Sirakoroni, Sirakoroni, Sirakoroni, Sirakorosso, Sirakoto, Sirakourou, Sirama, Siramadji, Siramambougou, Siramana, Siramana, Siramana, Siramanbougou, Siramanbougou, Siramanbougou, Siramandou, Siramasso, Siramindoulou, Sirandjila, Siranfara, Siranguedou, Siranguedou, Siranguedou-Santie, Sirani, Siranikoro, Siranikourou, Siranindo, Siraninkeledie, Siraninkeling, Siraninkoro, Siraninkoro, Siraninkoro, Siraninnsaba, Sirao, Siraoma, Siraouma, Siraouma, Sirassaba, Siratigui, Siratiguibougou, Siratiguila, Siratinti, Siratinti, Siratogo, Siratoma, Siratomo, Siratoukoro, Siratouma, Sirawoma, Siri, Siriba Sobala, Siribala, Siribala, Siribaya, Siribila, Siribila, Siribougou, Siribougou Koura, Sirido, Sirifi Ouere, Sirifibougou, Sirifibougou, Sirifibougou, Sirifila, Sirifila, Sirifila Boundy, Sirigongou, Siriguidya, Sirikele, Siriki Ouere, Sirikika, Sirikoro, Sirila, Sirila, Sirimambougou, Sirimana, Sirimana, Sirimana, Sirimou, Sirimoulou, Sirini, Sirinngo, Sirkama, Sirkasso, Sirmou, Siro, Sirolambe,
ADS


text:
Pɛnkɔrɔnin
Dugu yɔrɔfɔli
Pɛnkɔrɔnin Bɛ Sikaso marabolo an’a kolomi la, Gɔ̀nkaso galoda ani Kilela kafoda la. A ni Kilela cɛ Ye bam 50 ye ni k’a ni Gɔ̀nkaso cɛ jànya Kɛ bam 8 ye. A ni duguba min ka surun o Ye Sikaso ye. A n’o cɛ jànya Ye bam 38 ye.
Dugu minnu kɛlen dòn kà Pɛngoronin Lamini olu Flɛ : Nòyaaradugu B’a kɔrɔn fɛ, Nolabugu B’a tlebin fɛ, Ntɔ̀rla B’a ni kɛɲɛka ‘cɛ ni kà Kɔ̀rwedugu k’a ni worodugu ‘cɛ.
Dugu tɔgɔko
Kabi Pɛnkɔrɔnin Kɛra Pɛnkɔrɔnin ye, a ma Weele tɔgɔ wɛrɛ la. A tɔgɔ sɔrɔcogo 'kibaruya ma Di an ma. A tɔgɔ kɔnin bɔlen dòn dugu sìgibaa tɔgɔ fɛ ko Pɛngo.
Dugu dugutigiya
Laadala-dugutigiko Bɛ Pɛnkɔrɔnin sa, nka faama-dugutigi fana Bɛ yen min bɛ dugu ni faamaw cɛtaama Kɛ. Dugutigiya Bɛ kìn kelen ni jamu kelen ka bolo kan an’a bɛ Nà ‘kɔ̀rɔyakunda. Dugutigi ntanyali de bɛ Se kà Nà ni dugutigi yɛlɛmani ye.
Pɛngo, n’a ka baara tùn Ye sὲnɛ ye, de Ye Pɛnkɔrɔnin dugu sìgibaa ye. Kɔ̀ba Jamutɛnɛ de Bɛ dugutigiya la bì. Dugutigi kɔrɔ dɔw Flɛ : Pɛngo Jamutɛnɛ, Yafune ani Kulifɔrɔ Jamutɛnɛ.
Dugu bònya
Kìn fla de Bɛ Pɛnkɔrɔnin : Sebena ani Siginamina. Duguden hakɛya bɛ Taa 450 la an Bɛ dòn min na i ko bì.
Dugu siyako
Pɛnkɔrɔnin Ye Sɛnɛfɔdugu ye bamanankan fana bɛ Fɔ min ‘kɔnɔ kà Fàra Sɛnɛfɔkan kan. Nka kan fla ninnu na Sɛnɛfɔkan de fɔli Bɛ ‘ten kan. Jamu minnu Bɛ yen olu Ye Kɔnɛw ni Jamutɛnɛw ye. Sinankunya Bɛ nin jamu fɔlen ninnu ni Jamatɛ ani Tarawelew de ‘cɛ. Furusira Bɛ Pɛnkɔrɔnin kìnw ni ɲɔgɔn ‘cɛ, a jamuw ni ɲɔgɔn ‘cɛ a n’a ni dugu wɛrɛw ‘cɛ.
Dugu baarako
Baarako siratigɛ la, sὲnɛ bɛ Kɛ Pɛnkɔrɔnin ka sago baara bɛɛ kan. Pɛnkɔrɔnin sὲnɛfɛn dɔw Ye kàba, malo, keninke, saɲɔ, tiga, galama, woso, zɛrɛ, ʃɔ̀, ani kɔɔri. Sὲnɛ kɛrɛ fɛ, nakɔbaara fana bɛ Kɛ. Nakɔjiri dɔw Flɛ : mangoro, lenburu, buyagi, manje, ani namasa. Nakɔlafɛn dɔw Ye : fòronto, tamati, nkɔyɔ, pɔmitɛri, salati, ʃù ani gan.
Kà Fàra sὲnɛ ni nakɔbaara kan, pɛnkɔrɔninkaw cɛsirilen dòn baganmara fana na. Bagan marata dɔw Ye misi, bà, saga, fàli, wùlu, lὲ ani jakuma ye. Kami, tonkɔnɔ, jὲnɛntubannin ani ʃɛ Ye kamanmafɛn marata dɔw ye. Laadalamɔni fana bɛ Kɛ pɛnkɔrɔninkaw fɛ dla dɔ la. O mɔni kɛminɛnw Ye jɔ ni kala ye. Jɛgɛmara-yɔrɔ fla fana Bɛ yen.
Baara fɔlen ninnu kɔ fɛ, jago fana bɛ Kɛ Pɛnkɔrɔnin nka sugu tɛ yen. Jago minnu bɛ Kɛ olu dɔw Ye butigifeere, sὲnɛfɛn-feere, jiriden-feere, baganjago ani ʃɛfeere ye.
Nin Bɛɛ kɔ fɛ, pɛnkɔrɔninkaw bɛ bololabaara ni donsoya fana Kɛ. Bolalabaara kɛta dɔw Ye ŋununda, sìgilandla, segidla ani kalakadla ye. Donsoya bolodòn bɛ Kɛ dugu yɛrɛ ‘kɔnɔ.
Dugu fὲɛrɛko
Kungosogow fàgali la, fὲɛrɛ minnu Bɛ pɛnkɔrɔninkaw ‘bolo olu Ye marifa, bese ani kala ye. Fὲɛrɛ minnu Bɛ yen kungokɔnɔw fàgali la olu Ye: manabɛlɛ, ntɛnfɛrɛ, wɔ̀lɔjuru ani wɔ̀lɔgɛn. Fɛn minnu bɛ Kɛ sokɔnɔfɛnw minɛli la olu Flɛ: Jonbori (ka juru ncoma Fìli misi ‘ɲɛ, ncɔlɔ (ka misiden Dabɔ sin na), ka bagan masina Nɛgɛn kà Dòn a koronyɔrɔ la walima k’a Gɛn k’a Minɛ.
Dugu yiriwaliko
Yiriwaliko siratigɛ la, nin ko kura kofɔta ninnu Dònna Pɛnkɔrɔnin ‘kɔnɔ: pɔnpekɔlɔn, jabaranin, moto, jibanbew, kalalikɛ-mansin ani sὲnɛkɛ-mansin.
Banɲuman-kɛtɔn minnu ni dugu Bɛ baara la bì olu Ye « Save the Children » ani « IRED » ye. Kà fara Banɲuman-kɛtɔn fɔlen fla ninnu kan, « PACEQ » ni « UNICEF » fana ye Pɛnkɔrɔnin Dɛmɛ kàlanko la.
Dugu kàlanko
Forobala-kàlanso kelen Bɛ dugu ‘kɔnɔ. Sànwɔrɔ-kàlan dòn min Dabɔra 1998 sàn. Kà fàr’o kan, baliku-kàlanso saba ni sigini-kàlanso kelen fana Bɛ yen. Lakɔlikalan de Dònna fɔlɔ w’ale fana fanga de ka bòn.
Lakɔlikalan sababu la Masa Kɔnɛ ni ʃaka Kɛra lakɔlikaramɔgɔw ye.
Dugu batoko
Silamɛya, krecɛnya ani bolibato de Bɛ Pɛnkɔrɔnin. Laadalabato min bɛ Kɛ o bɛ Weele ko Suwula. Ale bato-kɛyɔrɔ kelen Bɛ yen. Dugu tnɛw Ye wugu ni ɲinɛ ye.
Dugu ɲɛnajɛkow
Nin ɲɛnajɛlako ninnu bɛ Kɛ pɛnkɔrɔninkaw fɛ an Bɛ dòn min na i ko bì: kɔɲɔ, denkundi, seliw, sànyɛlɛmaw, sànkunbɛn ani tɔnɲɛnajɛw. Лɛnajɛ fɔlen ninnu fɔliminɛnw Ye bala, flen, fle, ani jenbe ye.
Farikolo-ɲɛnajɛ min bɛ Kɛ yen o Ye ntolatan ye. Dugu ɲɛnajɛw bɛ Kɛ fὲrɛ la.
Dugu kungoko
Jiboli-yɔrɔko siratigɛ la, kɔ̀ fla ni dàla kelen Bɛ Pɛnkɔrɔnin. Ntɛbɛn de bɛ Sɔrɔ nin jiboli-yɔrɔ ninnu na. Kaana, kooro, ani koorokaara fana bɛ Sɔrɔ a jisigi-yɔrɔ ninnu na.
Dugu kungojiri dɔw Ye jala, banan, sanan, genun, npeku, zaban, nsira, bumu, ʃi, ani nɛrɛ ye.
Nin kungofɛn kofɔta ninnu bɛ Sɔrɔ Pɛnkɔrɔnin kungo ‘kɔnɔ: warablen, miniɲan, dànkalan, duga, kungo kami, wɔ̀lɔ, bunun, baninkɔnɔ, tònkanjɔ ani bàla. Kulu 3 fana Bɛ yen kungow la.
Dugu kaburudoko
Pɛnkɔrɔnin kaburudo Ye fla (denmisɛnw ta kelen ani mɔgɔkɔrɔbaw ta kelen) ye. Kelen Bɛ dugu ni tlebin ‘cɛ ni kà tɔ kelen Kɛ dugu ni kɛɲɛka ‘cɛ.
Dugu waatiko
Waati minnu bɛ Fɔ ɲɔgɔn ‘kɔ Pɛnkɔrɔnin olu Ye samiɲɛ ni tlema ye.
Samiɲɛ bɛ Dabɔ Zuwɛnkalo la ni kà Kùncɛ Nowanburukalo la. Tlema bɛ Dabɔ Desanburukalo la ni kà Foori Mɛkalo la. Fonɛnɛ bɛ Dabɔ Nowanburukalo tlancɛ la ni kà Ban Fewuruyekalo la.
Goniya hakɛ sannada bɛ Se 40 ma ni k’a dugumada Se 22 ma.
Dugu kabakoma-yɔrɔko
Kabakomayɔrɔ kelen min Bɛ Pɛnkɔrɔnin u b’o Weele ko Tiyugo.
Blàdon : 2017-06-06 Yɛlɛmako laban : 2017-06-06


text:
Sàjola
Dugu yɔrɔfɔli
Sàjola Bɛ Molobala kafoda-duguw la. A ka galoda-dugu Ye Kàpaala ye. A Bɛ marabolo sabanan kolomi min fɛ o Ye Kucala ye. Sàjola n'o cɛ jànya ye bam 35 ye. A ni Sikaso ta bɛ Taa bam 170 ye. Sàjola ni dugu minnu bɛ dàncɛ Bɔ seleke naani na olu ye Ntɔso, o B'a kɔrɔn fɛ ni bam 6 ye, Blendo ni dɔw K'a ma fana ko Kacɛrɛla, o B'a tlebin fɛ ni bam 6 ye, Sisumana B'a ni kɛɲɛka 'cɛ ni bam 7 ye, ani Ntɔrla, o min B'a worodugu-yanfan na ni bam 9 ye.
Dugu tɔgɔko
Sàjola fana tɔgɔ Dara a tu tigɛbaa de la, o min tùn bɛ Weele "Sàjo" la. Bì, tɔgɔ fla de bɛ F'a ma: "Sàjola" ani "sàjokan". O kɔrɔ tɛ dɔ wɛrɛ ye kanko 'kɔ. miɲakaw de b'a Weele "sàjokan" na, a bamanankannaman de ye " sàjola" ye. Nka sàjo yɛrɛ Bɔra yɔrɔ min na ka Nà yen tu Tigɛ o ye "tɔmɔnɔ" ye. A Nàna yen donsoya hukumu de 'kɔnɔ fɔlɔ, ni ka sɔrɔ ka na sɛnɛ Fàra a bolo la.
Dugu marabaako
Sàjolakaw ka dugutigiya ye laadalata ye. I n'a fɔ fàn caman fɛ a bɛ Kɛ cogo min na, u fana ta bɛ Nà kɔrɔyakunda. Jàmu wɛrɛ tɛ K'a ye n'a Bɔra tarawelew la. Sàjola dugutigiya bɛ Mununmunun kìn kelenpe de 'kɔnɔ n'o ye kagbɔla ye. N'i Kɛra yen dugutigi ye ni saya tɛ i tɛ Bɔ yen tun. Nka ni Ala ka latigɛ Kɛra n'o ye saya ye, min bɛ Da o kan kɔrɔyakunda o bɛ baaraw Tà o nɔgannin na hali ka Kɔn dugutigisɛbɛ yɛrɛ sɔrɔli 'cɛ. Yen dugutigi kɔrɔw tɔgɔ Flɛ: Yapeŋe tarawele, Yerefoo tarawele, Zagepe tarawele, Naazaa tarawele, Katiiwakari tarawele, Zawɔrɔ tarawele, jɔnkoloze tarawele, Kafulu tarawele, Zaŋɔni tarawele, Natoro tarawele, Kɔgɔzaŋa tarawele, ʃɔhɔzaŋa tarawele, Dɔgɔbazaŋa tarawele, Natorozaŋa tarawele ani Balaa tarawele. Màa min bɛ olu nɔ na bì o ye Cɛmɔgɔ tarawel ye. Màsakɛfanga waatiw la Sàjola tùn Marala Molobala màsakɛw fɛ.
Dugu bònya
Sàjola bɛɛ fàralen ɲɔgɔn kan bɛ Bɛn kìn naani ma: Kagbɔla, lɛngɛnso, kɔkɔ ani kulukɔrɔ.
Dugu siyako
Miɲakaw ani fulaw de bɛ yen. Yen jàmuw ye Tarawele, keyita, danbɛlɛ, kulubali, sanɔgɔ tarawele, jabaatɛ ani jara ye. Sinankunya bɛ Tɛmɛ sàjola ni dugu minnu ye olu ye: singolo, ʃiw ani tri I ni tri II ye. Furuɲɔgɔnya tɛ Tɛmɛ sàjola dugutigikin ni sinkolokaw ni ʃiwkaw 'cɛ. N'a Bɔr'o la ntɛ wɛrɛ tɛ yen furuko la. Mamara de bɛ Fɔ ye kosɛbɛ nka bamanankan fana bɛ Fɔ yen.
Dugu baarako
Sàjolakaw bɛ sɛnɛ Kɛ kosɛbɛ. U bɛ fɛn caman Sɛnɛ, i n'a fɔ keninke, saɲɔn, sàba, malo, tiga, tiganinkuru, bananku, woso, je, galama, ʃɔ, dà, kɔɔri, mangoro, lenburu, buyagi, manje, namasa, sɔmɔ, fòronto, jaba, ɲugu, tamati, nkɔyɔ, salati, ʃù, gan, kɔnkɔn, nanaye, melɔn ani sira. U bɛ baganmara ni jago ni mɔni ani bololabaara misɛnnin fana Kɛ u sèn fɛ. U ka bagan marata ye: bà, misi, saga, fàli, wùlu, jakuma, lɛ, ʃɛ, kami, tonkɔnɔ ani jɛnɛntubannin ye. U ka jago bɛ butigifeerew ni sɛnɛfɛn-feerew ni jiridenfeerew ni baganjagow ani bololafɛndlata-feerew (numuyabaaraw) de 'kùn kan kosɛbɛ. Mɔni bɛ Kɛ sàjola. U ka mɔnikɛminɛw ye o ye jɔ ni papolo ani doolen.
Dugu fɛɛrɛko
Manabɛlɛ ni wɔlɔjuruda, gɛnni ani ka Dɛn ka wɔlɔ Bugɔ ni bere ye, o de ye Sàjolakaw fana ka kɔnɔminɛ-fɛɛrɛ ye. U bɛ marafa Tà kungosogobaw fàali kamà. U fana bɛ misiden dabɔ ni ncɔlɔ ye. U bɛ dugukɔnɔbagan murutilenw Minɛ ni fɛɛrɛ minnu ye, o dɔ ye jonborifli, koronka-minɛ ani nɛgɛka-minɛ (ni dumunifɛndɔ ye). Yen musow bɛ finisɔgɔ Kɛ kosɛbɛ.
Dugu yiriwaliko
Yen ko kura nàlen dɔw ye: Лɔʃimansin, jabaranin, kɔɔrisugu, tlebarika-walan, kalalikɛkɛmansin, kɛnɛyasow ani moto. Baɲumankɛtɔn damadɔ Tɛmɛna sàjola, olu la, ANAM, JIGISƐMƐJIRI, CMDT ani AMED b'olu la. U ka yiriwa tùn ɲɛsinnen bɛ sanuya sabatiliko, dutigiw dɛmɛni musaagakow la, kɛnɛya sabatiliko ani sannifeerekow de ma.
Dugu kàlanko
Sàjola lakɔlikalan Dabɔra 1981 saàn. Dugumandakun fàn fɔlɔ kàlanw dɔrɔn de bɛ K'a 'kɔnɔ, wa fòroba ta y'a ye fana. A lakɔlikalan in. Lakɔlikalan kɔ fɛ blonkɔnɔ-kalan fana bɛ Kɛ yen. Nka o dabɔ ni sisan 'cɛ Bɛ Taa sàn yerika la. Hali an bɛ bì min na a blon fla de bɛ yen nɔ. Wa o blonkɔnɔ-kalan in fana n'a ta bɛɛ, a Nàna balikukalan Sɔrɔ yen. Nka an kɔni bɛ bì min na Lakɔlikalan de yangalen dòn ka Tɛmɛ balikukalan ni blonkɔnɔ-kalan bɛɛ kan.
Dugu batoko
Diinɛ wɛrɛ tɛ sàjola ni silamɛya tɛ. Misiri kelen de b'u bolo la. U b'u ka jumaseliw Kɛ laminiduguw fɛ jummisiri bɛ Sɔrɔ minnu fɛ yen, bari sàjola ta tɛ jumamisiri ye. Silamɛya Dònna yen a bɛ sàn caman Bɔ bì. Hakilinaw Fɔra ɲɔgɔn 'kɔ a diinɛ in dònbaako la. Dɔw ko Bala tarawele de Nàna n'a ye nka dɔw fana Ko ko Burama tarawele de Nàna n'a ye. Silamɛya-diinɛ n'a ta bɛɛ sàjolakaw jan bɛ fɛn kelen na n'o y'u tnɛ ye (miniɲa). U ka fɔ la, ko ka Kɔn silamɛya 'ɲɛ ko yen dugudasiri tùn ye bakɔrɔn de ye, u tùn b'o Weele ko "Baze" ani fàlimuso, o tùn Weele ko "kuluɲɔ".
Dugu ɲenajeko
Silamɛya-seliw ni denkundi, sanyɛlɛma de ye sàjolakaw ka ɲɛnajɛlakow ye. Jenbe, kariɲa, ya, fle, bàra, ntamannin, bala ani tabalen ye yen fɔlikɛminɛw ye. U ka nin ɲɛnajɛ ninnu bɛ Лanamaya u ka dugu fɛɛrɛba dɔ kan u yɛrɛ bɛ min Weele ko "kafugbɔ".
Dugu kungoko
dàla ni fàla ani jɛ/lɛ dɔw bɛ yen kungo 'kɔnɔ. A yɔrɔ ninnu na manɔgɔ , ntɛbɛn, ntòri, kaanaw, miniɲa, koorow ani koorokaaraw bɛɛ bɛ Sɔrɔ yen. Wa jiri suguya caman fana bɛ Sɔrɔ yen kungo 'kɔnɔ kosɛbɛ i n'a fɔ jala, banan, sanan, npeku, zaban, gele, nsira, bumu, ʃì, nɛrɛ, toro, ntabakùnba, kòro, woo, ntɔngɛ, ntege, zɛrɛninjɛ, nkalama, sunsun, zɛkɛnɛ, zaajɛ, bàro, ɲama, gunjɛ ani pɔpɔ. Kungosogo-kunda, miniɲan, dànkala, nkorongo, kungo-kami, wɔlɔ, gunnajɛ, warablen, kungokɔnɔlɛ, bàla, dùga ani baninkɔnɔ bɛɛ bɛ Sɔrɔ yen. U ka kngodaw ye faraŋa, jemɛɛyaŋa, ʃazira, ŋologbaɲaŋa ani fa ye.
Dugu Kaburudoko
Sàjolakaw ka kaburudo naani bɛɛ bɛ dugu nin tlebin 'cɛ. Nka u yɛrɛ ka fɔ la, ko kɔrɔ si tɛ o la olu fɛ. Ko yen kaburudo naani bɛɛ bɔyɔraɔ ka Bɛn fàn kelen ma ko o ye bɛnsen-ma de ye. Wa 'kùn fana u cayali la ka Kɛ naani ye fo n'a Kɛra fànko ye. Sɔrɔw mabɔlen dòn ɲɔgɔn na kosɛbɛ.
Dugu waatiko
Yen waatiko ni ntɔso ta bɛ Taa ni ɲɔgɔn ye kosɛbɛ, bari a yɔrɔ man jan ɲɔgɔn na tèn.
Dugu kabakoma-yɔrɔko
Kabakomayɔrɔ tɛ Sàjola.
Blàdon : 2017-01-20 Yɛlɛmako laban : 2017-01-23


text:
2014 09 11 Mali kura
Donkibaru
An balimaw, aw ni ʃu : Modibo Danbɛlɛ
An balimaw, aw ni ʃu : Mohamɛd Tuure
Modibo Danbɛlɛ :
Ameriki (Amerika) jamanatigi ani a furumuso, Miʃɛl Obama, Taara Waʃintɔnn ani Nfirzini (Nfirjiniya) mara la . U ye ‘taasijigin Kɛ ani ka ‘miirijigin Kɛ ʃyὲn 13, balawu min ye Ameriki (Amerika) jamana Sɔrɔ 2001 wagati la. Niyɔrk dugu ka hakilijigin Kɛra nin mɔgɔ bà sàba minnu Sàra a ‘sèn fɛ ni olu tɔgɔ kàlanni ye.
Mohamɛd Tuure :
Kunungo, président (jamantigi) Obama ye ‘jὲmukan Di, min na, a ye a ka walew Boloda Etat Islamique (silamɛfanga) bànbaanciw nagasili kama, Irak ani sirijamanaw la. Wasaden dɔ, ni olu ye congrès republicain, y’u Kanto ko u sago tùn ye Obama ka a Faranfasiya, jamana minnu bɛ na Fàra Ameriki (Amerika) jamana kan ka jihadisiw Kὲlɛ. Nka democrate wasaden, n’o ye Senatɛr Mark Begiʃ ye, ye a Jira k’a Fɔ ko n’i y’a To ale ma, président (jamanatigi) Obama tùn ka kan ka yamaruya Laɲini fɔlɔ Ameriki (Amerika) wasadenw ka blonba fɛ n’o ye congrès.
Modibo Danbɛlɛ :
Ameriki (Amerika) jamana, a ka minisiri (setigi) min bɛ u ni jamana wɛrɛ ‘cɛ, Jɔnn Keri, bɛ nin wagati la Jeda, makanjamana kan yaasa ka arabuduguw ka dɛmɛ Sɔrɔ. Ameriki (Amerika) jamanatigi, Barak Obama, ka hakilina ka Fàra ɲɔgɔn kan ka silamɛdugu jihadi kὲlɛkɛdenw k’olu Kὲlɛ. A ni arabudugu ɲɛmɔgɔ caman bɛ na hakilifalen Kɛ ani ka Fàra Curki (Curce) jamana ɲɛmɔgɔw fana kan.
Mohamɛd Tuure :
Dunuya kiiritigɛ-soba, n’o ye Cour Pénale Internatinale ye, ye i Bàn Loran Bagbo ka lafasabagaw ka kiiriweele ma, n’o ye Appel (kiiriweele) ye. Ko min bɛ a Jira ko tribinal (kiiriblon) bɛ na Kɔdiwari jamanatigi kɔrɔ Kiiri, nijuguya, Buna adamadenya kama. A tɔ Tora a ka kiiritigɛlaw ka don Suda.
Modibo Danbɛlɛ :
Kɔngo Brazawil (Kɔngo Brazanfil) mara la, kùnnafoni-ɲiniyɔrɔ cakɛda ɲɛmɔgɔ-dankan, Marsɛl Nuʃurulu, Лaginna a ʃi kaso ani ka Blà dyagoyabaara la. A tùn jalakilen dòn murutili labɛnni kow la, maramafɛn juguw, maramafɛn kisɛ marali, k’a sɔrɔ a yamaruya t’a ‘bolo. A ka kὲlɛcɛbolow ni jamana fìnitigiw tùn Karila ɲɔgɔn na Desanburukalo tɛmɛnen.
Mohamɛd Tuure :
Alzeri jamana la, Ali Bɛnn Fis, ni ale tùn ye Abdul Aziz Butefilika ka fàdenma, Alzeri jamanatigiya kalafili laban na, ye i Sèndon opposition (fanga-sinamatɔn) jὲkulu la, min ye jamanatigi Weele ko a ka fanga Blà. Butefilika, min famanna ka Ye kabini kàlafili yɛlɛnko fɔlɔ la, bànanen dòn kosɛbɛ.
Kan ni Yiriwa 'tɔgɔ la, Dramann Keyta ye jὲmukan Seben.
Dɔ Fàra i ka dɔnta kan
Blàdon : 2015-01-12 Yɛlɛmako laban : 2015-01-12


text:
Mediterane Baji
Mediterene Geji (Ingliz la: Mediterranian Sea) tugunen Atlantik Kogoji la a lamunulen ni Mediterane duguw ye, sooni a be datugun bew ni dugukolojalan ye: saheli ni Anatolia ani Eropa, worodugu ni Afrika ani koron ni Levan ye. Donni ta boloma, a be jate Atlantik Kogoji do ye, alinayasoro a donnen inafo a danma ji.
Mediterane togo bora Latinkan na mediterraneus "dogukolo cema" (kabo medius la "cemala" ani terra "dugukolo". A be datugunike masuruyala bametri kene 2.5 (milu kene 965000) nka tuguyoro Atlantik la Gibraltari Damoso ye bametri 14 doron ye (milu 9).


text:
Ziirinda >
Donso Zan
Zan tùn ye donsoba ye. Wa donsoya tùn Dyar'a la kosɛbɛ. dugumɔgɔw fana ka bonya tùn b'a kan kosɛbɛ. Zan tùn mana sɛnɛ Kɛ a ka sɛnɛfɛnw tùn tɛ ɲɛ hali dɔɔni, k'a sababu Kɛ foro min tùn b'a 'bolo o tùn sɛbɛkɔrɔ salen bɛ. Fɛɛrɛ wɛrɛ dun tùn t'a 'bolo, 'muso t'a 'bolo 'kuma tɛ 'den ma.
Don dɔ de Kɛra yen Zan Taar'a ka kungoyaala dɔ la. A ye sògo caman fàga k'u Dlon a ka bere la ka sosira Minɛ o y'a Sɔrɔ ʃu Sera harabakonjo ma. Zan Taamana ka Taama fo ka na Se yɔrɔ dɔ la sògo fanga y'a Dɛsɛ yen. A ye yɔrɔ dɔ Lajɛ k'i Da tu 'kɔnɔ yen. Aa! Zan bɛ Sɔmi ko la tuma min o y'a Sɔrɔ tasuba dɔ kɛlen bɛ k'a Kooli o bɛ ka Jama ka Nà. Jaa dibɔlaw de Taara dibɔ la yen kabini ʃu daminɛnin na, o tasumamurumuruw de Mugurila fo ka Kɛ baw yen.
Zan Wulila k'a ka cɛyaminɛw Лininka ka Wuli i ko kɔnɔ ka Bɔ tasuma cɛla pew, a n'a ka sògo bɛɛ, ka T'i yɛrɛ Sɔrɔ fo yɔrɔ jan dɔ la, ni k'i Da yen ko kura. Aa! nkà a bɛ Sɔmi ko la tuma min tugun, a Tora, a b'a weelelikan Mɛn tasuma cɛla yen
- Zan!...Zan!...Zanooo!, a Kɛ Ala ye i ka Nà n Dɛmɛ, ee! Zan i t'a K'Ala ye ?
Zan y'o kumakan Mɛn minkɛ a Bòlila ka N'i Jɔn tasumaba in da la tun k'i tlo Mada. Dɔɔni Kɛra klekan Bɔra tun ko
-Zan!...Zan!...Zanooo!, a Kɛ Ala ye i ka Nà n Dɛmɛ, ee! Zan i t'a K'Ala ye ?
O kɛlen Zan ma fla Kɛ, a Sinna k'i Fli ka Dòn tasumaba in tu la ten. A Taar'a Sɔrɔ minyanba dɔ dalen bɛ yen, taayɔrɔ t'a 'bolo. A ko
-E! Zan n'i ma Лɛ ne ma tasuma bɛ na n Fàga dɛ.
O kɛlen, Zan fana ko k'a k'a Meleke ale la. Minyanba in y'a Kɛ o cogo la. Zan y'a Tà ka tasuma cɛ Ci ka Bɔ n'a ye. U Taara Se yɔrɔ dɔ la Zan k'a b'a Jigin, a ko k'u ka Taa ɲɛ fɛ dɔɔni, Zan maa fɔ k'a b'a Jigin a b'o kuma kelen Fɔ. U Tor'o la fo Zan Taara Bɔ n'a ye a yɛrɛ ka foro jaaʃilen in na. A y'i kanto minyanba ma ko nin ye ale ka foro ye. Zan Kɛ k'o Fɔ a ko ko Zan k'ale Jigin yen. Zan y'i Jɔ a fana y'i Yùuru ka Jigin. O kɛlen Zan y'a Лininka k'a y'ale tɔgɔ Dɔn cogo di? A Yɛlɛla, k'i kanto
-Zan, e tɛ ne Dɔn nkà ne b'i Dɔn. Ala de y'a Latigɛ e ka ne Dɔn bì Zan. I tlo da Yɛlɛ i ka n Lamɛn Zan, ne min Flɛ i 'kɔrɔ ne ye jinɛmàsakɛ de ye. Nkà i Bɔra ka ɲumanya min Kɛ ne ye sisan Aa! Zan o Dyara n ye. Ni e tùn tɛ ne bɛ Sa dɛ Zan, bari n ni n ka jinɛmakɛya bɛɛ, Ala m'o dɔnni Di n ma. Zan ne ni e kɛlen ka jɛɲɔgɔnyaw Kàlan o bɛ na belebeleba Fàra ne ka yanga kan n ka dugudenw ɲɛ 'kɔrɔ. Zan i k'a Dɔn nin ko in sababuya la 'siran bɛ Kɛ n 'ɲɛ n bɛ na bonyaw Sɔrɔ, wa jinɛdanna bɛ na Fɔ n kun dɛ, bari ni jinɛ ni hadamaden Sera ka Jɛ ka ko Kɛ o ye koba de ye anw jinɛw 'bolo! Zan i ni ce i ye n Kisi Ala ka n n'i Kisi.
O bɛɛ kɔ fɛ a y'i kanto Zan ma k'a bɛ fɛ ka Zan ka foro K'a sìgiyɔrɔ kura ye. Zan fana Ko k'o tɛ 'baasi ye. Bɛn Kɛr'o kan Zan Taara 'so. Aa! samya Nàna Surunya. Bɛɛ Bɔra forowaabɔ kamà. Zan fana Wulila don dɔ sɔgɔ fɛ ka Taa a ka foro waabɔyɔrɔ. A selen, a y'i Bri ka dabaɲɛ fɔlɔ Da yɔrɔ min na, aa! jinɛw Bɔra ka Zan ka foro waa Kɛ yeko kelen ye. U y'a bɛɛ Fàra ɲɔgɔn kan ka Labɛn k'a Jɛ pasi-pasi. Aa! o kɛlen Zan y'a Dɔn ko nin y'ale terikɛ ka Dɛmɛ ye, a nisɔn Dyara a Taara 'so. Danni tuma Nàna Se, bɛɛ Bɔra. Don min Zan Taara a ka foro danni na, a Sera ka dabaɲɛ fɔlɔ Kɛ yɔrɔ min na jinɛw Bɔrɔ k'a ka foro bɛɛ Dan k'a Ban pew, ɲɛ Tugu n'a Yɛlɛ'cɛ. Zan Tora ten a man'a bolo Dòn fɛn o fɛn na foro la jinɛw bɛ Bɔ k'a Dɛmɛ o la. Zan ka dannifɛnw Nàna ɲɛ kosɛbɛ. Zan ka kow Nàna bɛɛ kabakoya. A Nàna nafolo Sɔrɔ fo k'a caya. Zan Nàna furu Kɛ minkɛ don dɔ a Taar'a ka foro la a terikɛ jinɛmasakɛ Taara Bɔ a ye. Foli kɔ fɛ, a y'i kanto Zan ma ko
-N teri sarati bɛ jyɛn fɛn bɛɛ la.
-N b'i Lamɛn n teri: Zan ko ten
- I ye furu Kɛ sisan, o la n bɛ min Лini i fɛ, ka na Sɔn fyew i muso ka n'a ɲɛ Da i ka foro kan don kelen ʃi. N'i Sera k'o Bɔ a da fɛ n teri, an ka teriya tɔ bɛ Sinsin halisa, nkà n'i ma Se k'o Bɔ a da fɛ o kɔni ye n tnɛn ye.
Zan k'a ma ko
-N 'teri n bɛ n hakili To i tnɛn na. N muso tɛ na hali Mununmunun yan.
Bɛn Kɛr'o kan Zan Taara 'so a nisɔndyalen. A selen 'so a y'a F'a muso ye k'a ka na Taa hali Mununmunun ale ka foro da fɛ don kelen. Muso y'a Лininka a ma Sɔn ka kùn wɛrɛ Fɔ ka D'o kan, fo ko ni muso b'ale ka hɛrɛ fɛ k'a k'ale kumakan Bato. Muso Sɔnna o ma. Zan Tora ten, nafolo b'a 'kùn, w'a Kɛra ɲɔmasa ye. Samya dɔ la Zan ye Kàba Dàn. O kàba Лɛna kosɛbɛ, muso dun ɲɛ b'a la Zan maa Taa foro la a tɛ Tɛmɛ waati kelen kan a bɛ Nà 'so, mɔgɔw dun bɛ ka Kaba a ka kàba ɲɛko la. Aa! Zan ka kàba Nàna Surunya mɔ na nkà a ma Se kosɛbɛ. A hakili sìgilen don dɔ a Wulila sɔgɔmada dɔ la k'a bɛɛ Taa dwaajɔ la. O Fɔ, Muso nisɔndyara. Zan y'a Labɛn ka Taa dwaafyɛ la. Muso fana y'i Labɛn k'a den Tà ka Bàmu ni ka forosira Minɛ ko fɛn min mana K'ale 'cɛ ka foro la n'a tɛ fɛ ale k'o Ye k'o na Dɔn bì, A ye sira Minɛ f'a b'a Teliya. A selen foro la, hali fiɲɛ min tùn bɛ ka kàbafuraw Fiilifaala o bɛɛ Jɔra kɛlɛw. Muso Tora a bɛ Mununmunun k'a Mununmunun foro 'kɔnɔ a nisɔndyalen. A tor'o de la ka na kàbamɔbali kelen Kari, aa! a y'o Kɛ yɔrɔ min na jinɛw Bɔra ka Zan ka kàba mɔbali bɛɛ Kari k'a Fàra ɲɔgɔn kan. Muso y'i Kɛ kasi kan, a bɔtɔ kàbakalaw cɛla a Sinna ka Talon a bìntɔ ye kàbasun dɔ Minɛ o fana Bɔnna ka T'a 'bolo. Aa! o fana kɛlen jinɛw Bɔra tun ka Zan ka kàbasun bɛɛ Bɔ k'a Ton. Muso y'i Sìgi dugu ma a n'a den u bɛ ka Kasi. Den Tora kasi la fo daji Nàn'a Sàran, muso fana y'a Tà k'a Yuguyugu. Jinɛw fana Nàna ka Nà den Minɛ muso la k'a Yugu fo k'a Fàga. Dɔ Fàrala a ka kasi kan. A bɛ o kasi fana na soso dɔ Nàna Bìn a kan k'a Kin a kɔ la, a y'i bolo maanabɔ k'o Bugɔ. O kɛlen, jinɛw Bɔra ka hirri K'a kan tun k'a Cì fo k'a Fàga.
Zan Nàna ka Bɔ sugu la, a y'a Sɔrɔ a muso tɛ 'so a y'i 'sèn Fa ka Taa foro la ka Taa Sɔrɔ a ka foro, a muso a den u bɛɛ tyɛnna. Zan ye ko sugu bɛɛ Kɛ walasa a n'a terikɛ ka ɲɔgɔn Ye. Nkà k'a Tà o don na ka Se bì ma a ni jinɛmasakɛ ma ɲɔgɔn Ye blen. Ɔ, o kɛlen Zan ka nafolo Nàna Ban k'a ka ɲɔ Ban k'a Kɛ bolokɔnin taamasere ye ni ka Laban ka fa Dòn a la.
N y'o Tà yɔrɔ min, ny'a Blà yen.
Blàdon : 2016-06-19 Yɛlɛmako laban : 2017-04-19


text:
2014 09 18 jὲmukan
Donkibaru
An balimaw, aw ni ʃu : Mohamɛd Ture
Mali kura lamɛnnikɛlaw, aw ni ʃu : Modibo Danbɛlɛ
Mohamɛd Ture :
Bì sɔgɔmada in na, Gawo sìgida la, mɔgɔ bà caman Bɔra k’u ka nisɔngoya Jira Mali kɔrɔnfɛla bànbaanci-jɛkuluw jogo la Alze sìgikafɔ la. U ye a Jira k’a fɔ ko a ‘maa murutilenw bɛ a Laɲini kà Alze kumaɲɔgɔnya, lafiya o ni bɛn kan, Weleku. A girinkajɔ Bolodara Gawo mara o denmisɛnninw ani musow ka tɔnw fɛ.
Modibo Danbɛlɛ :
Fàrafinna cɛmancɛ-jamana la, ‘mɔgɔ murutilenw minnu ye u bolonɔ Blà Brazanfil bɛnkan na, ye ‘kulu kura wɛrɛ Sìgi ni a bɛ Weele ko G7 Siriri. ‘Mɔgɔ caman bɛ nin jὲkulu la i n’a fɔ kὲlɛkɛ-politiki ani ‘sɔradasitɔn wolonfla komin Seleka ka ‘fàrankan-kulu kɔrɔ anti Balaka, MLCJ, RJ, UFR, UFR fondamental ani FDPC. A ka laɲini fànba ye kà sabali, bɛn ani sìgida dònni ani bɔli ‘da kelen fɛ o ko ka Sinsin jamana ‘kɔnɔ.
Mohamɛd Ture :
Nizeriya jamana fìnitigiw ye Boko Haram ka dànkari Kɔnduga sìgida kama Cyὲn kilomɛtri (bàmɛtɛrɛ) 38 ni Mayduguri ‘cɛ. A jaadisiw (jaadikɛla) kɛmɛ ani ‘kɔ Fàgara a kὲlɛw ‘sèn fɛ. Kɔnduga sìgida mɔgɔw ye Nizeriya jamana cὲdenw waleya Fo, bari a fìnitigiw ye a jaadisi-jɛkuluw (jaadikɛla-jɛkuluw) ka kὲlɛkɛ-minɛnw caman Sɔrɔ a bàlawu kɔ fɛ.
Modibo Danbɛlɛ:
Dunuya jamanaw ka kelenyatɔnba, n’o ye ONU, ale ka fὲrɛba kɛnɛ kan, lajɛɛrɛ dɔw bolodalen dòn bì, kùnflanintu jòlibɔn bàna min ye mɔgɔ 2500 Fàga Fàrafinna tlebin-yanfan fɛ. A bɛ nà bolowulili Kɛ sariyasɛbɛn dɔ ni Amerique (Amerika) jamana y’a Ladon. Sariyasɛbɛn in min kɔnɔna la, a bɛ Лini jamanaw fɛ, u ka dɛmɛ Blà kà Taa teliya la ani togodala-dɔkɔtɔrɔso ani kà kɛnɛya baarakɛlaw Blà kà Taa kɛnɛ kan ani kà dugutaga kɔnni n’o bɛ bàna bɛ yɔrɔ minnu na kà o waleyaw wuli kà Bɔ yen.
Mohamɛd Ture:
Islamismara, n’o ye Etat islamique (Silamɛjamana), ka milisiw (kanakuluw) tintinnen ni kὲlɛkɛ-minɛnba, n’o ye char de combat (gὲlɛden-fililan) caman, ye Kirdiw ka dugudennin 16 Minɛ Siri jamana kɛɲɛka la, Curki (Curce) dànfara la. Siri adamadenya o ni maaya hakɛ tɔn n’o ye Observatoire sirien des Droits de l’Homme (Maaya Hakew Kɔlɔsili-tɔn Siri ‘tɔgɔ la) ye, ni a dagalen dòn Lɔndɔnn, ka lakalita fɛ, Kirdiw sìgidamɔgɔw bà caman Bòlila nijuguyalifagali siranko fɛ.
Modibo Danbɛlɛ :
Ɔstraliya fanga ɲɛmɔgɔ, Toni Abɔt, Ko ale ka fanga ye tawuli da Minɛ mɔgɔw minnu bɛ bàlawu ani nijuguya Kɛ diinɛ ‘tɔgɔ la. Jaadi kὲlɛkɛdenw, n’u bɛ Siri ani Irak, kὲlɛ ɲɛmɔgɔw kɛlen kà weele Blà ko kà ta Wuli Ɔstraliya jamana fanga la.
Mohamɛd Ture :
Bì don, Sekɔtland jamanadenw caman bɛ taalen kàlata la ; ko min ka kan k’a Latigɛ ni Sekɔtland jamana Bɛ hɔrɔnya nɔ fɛ. A jatew y’a Jira ko ‘maa caman ye Sekɔtland yɛrɛmahɔrɔnya lafasabagaw ye.
Ukraine Okraniya jamatigi, Petro Poroʃɛnko, Bɛ ‘tagama la Waʃintɔnn DC, n’o ye Amerika jamana faaba kɔnɔna ye. A ni jamanatigi Barak Obama ka kan kà ‘hakilifalen-falen Kɛ ani a ka kan kà kuma Amerika ‘wasadenso flanan, n’o ye Congrès. A ka kuma kɔnɔna la, Poroʃɛnko, ni a tùn ye mugu cìli jɔli bɛnkan sɛbɛn Sɔrɔ ni ‘mɔgɔ murutilen ye minnu bɛ Risi jamana kanu na, bɛ Sɔn k’a cɛ Sìri fìnitigiw ka dɛmɛ ɲinini na Amerika jamana fɛ kà Fàra Waʃintɔnn kɛlen kà tɔrɔmɔjɔ dolar miliyɔn 70 min lahidu Tà a ka jamana ye.
Alze sìgikafɔ
Minisiri (setigi) Abdulay Jɔp, Mali minisiri (setigi) min bɛ Mali jamana ani jamana wɛrɛ ‘cɛ koɲɛw Лɛnabɔ, n’ale ye fanga ka ɲɛmɔgɔ ye sìgikafɔ in na, min bɛ ka Kɛ Alzekaw fɛ yennin nɔ. A ye a Sɛmɛntiya kùnnafoni-sɛbɛn independant ka lasigiden ka ɲinikali ‘sèn fɛ, ko a ka dya, jὲkuluw ka ɲɔgɔnfaamuyabaliya kuma dɔw lajὲlen kan, ko o n’a ta o ta, ko sìgikafɔ ma Blà fɔlɔ ko sabu la fàn bɛɛ la mɔgɔw minnu bɛ yen Alze yen nɔ, bɛɛ ŋaniya de ye bɛnkan sɔrɔli ye, yaasa basigi bɛ se ka na Mali jamana ‘kɔnɔ cogo min na, kelenya ani jὲkafɔ o kɔnɔna na. Ko ale kɔni dalen dòn a la, ŋa halisa Mali kura cὲdenw tɛ sɛngɛ u ka sɛgɛsɛgɛli la. Ka kuma di nin problème (gɛlɛya) dɔnbagalajɛw ma. U ka walawalali kɛ an ye, ka fɛsɛfɛsɛli k’an ye yaasa maaw bɛ se ka faamuyali sɔrɔ. O de
Alze sìgikafɔ hukumu kɔnɔna la, Mohamɛd Ture ye ‘ɲininkali Kɛ Maitre Ibrahim Bɛrte la. Ale ye sariya baarakɛla ye kà Bɔ Bamakɔ. An ka a ka seereyaw Lamɛn.
Maitre (kr) Bɛrte:
N balimakɛ n bɛ min Fɔ i ye, Alzeko, n’a Лɛna, a ka d’an bɛɛ lajὲlen ye. Mais (nka), ne sigalen B’a ma. Sabu la, jɔnbaaya kὲlɛ tɛ Ban. Jɔnbaaya kὲlɛ, o ‘ban man di dɛ. Лɔgɔnyebaliya fana kὲlɛ ‘ban man di. Parce que (bari) ko bɛ yɔrɔ min na bi-bi in na, minnu kɛlen dòn kà marifa ni mugu Tà fàso jamana Mali kama, min tùn bɛ u kùn n’u kan ‘cɛ, u y’a Da kɛnɛ kan sisan de. An tùn b’a Dɔn ko nin de tùn B’u ‘kɔnɔ o: k’an Fara-fara kà Bɔ ‘ɲɔgɔn na walasa u kà Se k’u sago Sɔrɔ. U bɛ k’o waleya Kɛ mɔgɔ minnu ‘tɔgɔ la, o mɔgɔw yɛrɛ tɛ kà Sɔn o ma, n’u b’a Fɔ ko les trois régions du nord (kɔrɔnfɛ-marabolo saba). An balima minnu Bɛ yen nɔ, u b’a Dɔn ‘alanincyɛn k’a Fɔ, fàso Mali ye min Kɛ, maliden bɛɛ lajὲlen y’a Ye. Mali y’a Kɛ a seko n’a damanajira de la. ‘Se tɛ Mali ye o, mais (nka) baara min Kɛra kɔrɔn fɛ, a ma Dogo ‘mɔgɔ si la. U ‘fɛn o fɛn Flɛ kuma la Alze k’u ye bànbaganci ye, k’u ye mugu ni kisɛ tà, Mali de ye u Wolo, k’u ni Kɔgɔ, k’u Lakalan, k’u Kɛnɛya k’u Kɛ ‘fɛn ye bì, n’u bɛ Taa Wuli k’u bɛ Taa u Yaala kà ‘fɛn Kɛ k’u bɛ Mali Janfa. Donc (o la) kɔrɔfɔ kùn de Flɛ nin ye. Alzeko n’a Лɛna, a ka di ne ye. Mais (nka) ne ma D’a la parce que (bari) jɔnbaaya kὲlɛ de Bɛ yen. U bɛ kà jɔnbaaya Tà kà Mali Sɛgɛrɛ.
Mohamɛd Ture
Ayiwa, n’i y’a Lajɛ fana, dunuya keleyatɔn ani fàrajɛ-jamana caman y’a Wajibiya Mali jamanafanga kan, u ni mɔgɔ ninnu bɛ Se kà Sìgi kà Kuma ; nka an bɛ yɔrɔ min na sisan Wagadugu Kɛra, Alzer 1, Alzer 2… Yala Mali jamanafanga yɛrɛ bɛ Se kà mun Kɛ walasa jyɛn bɛɛ, fàrajɛ-jamanaw bɛɛ kà Sɔn Mali ye ko ninnu tɛ ‘sɛbɛkɛlaw ye ?
Je crois que, ne hakili la, nin y’o de kuma selen ye, parce que (bari) n-ta-bɛ-n-kɔnɔ ka ‘ko tɛ Ban. N-ta-bɛ-n-kɔnɔ, a ka ‘ko tɛ Ban. Ninnu ta B’u ‘kɔnɔ de. U kɛlen bɛ kà ‘jὲɲɔgɔn jugu minnu Sɔrɔ, est-ce que (yala) i B’a kàla ma ? Ninnu Flɛ kuma min na i komin bì, u kɛlen bɛ kà ‘tɔnsigi wɛrɛ Kùnbɛn tugunni n 'kɔ Briksɛl, fàrajɛ-jamana kan ; ko k’u ka indépendance (yɛrɛmahɔrɔnya) D’u ma. A’ bɛ Alze k’an kà Bɛn, k’an kà Kɛ kelen ye. A’ bɛ Tla kà Taa k’a’ bɛ Taa ‘kulu wɛrɛ Wuli tugunni, n ‘kɔ, Bruksɛl; ko kà aw ka indépendance (yɛrɛmahɔrɔnya) D’a’ ma, n’o ye a’ ka fɛn ye. Mais bref (nka nin bɛɛ la) Mali y’a seko Kɛ. Il faut que (fo) minnu B’a la k’a Fɔ k’u bɛ Mali Wajibiya ko an ni ninnu kà Taa Kuma. U b’a Dɔn cɔ k’a Fɔ n’olu dòn u t’a Kɛ. Mais (nka) an bɛ kà Sɔn Ala ni an t’a fɛ bàlawu ka Wuli jamana kɔnɔna la. Mais (nka) ninnu minnu Flɛ nin ye, walahi ninnu t’a ɲɛlen fɛ. N’o tɛ, ‘fɛn o fɛn Bɛ kuma la, ancien minisiri (‘setigi kɔrɔ), ancien depite (‘wasaden kɔrɔ), ancien maire (‘galotigi kɔrɔ), minnu Bɛ kule la Fransi k’a Fɔ k’an y’u ka fɛnkɛ, a ye Fransi Sɔrɔ cogo jumɛn na? Mali de ye bourse (kàlanwari) D’a ma a ka T’a Lakalan. Donc, il faut que (O la, fo) kɔkanmɔgɔw, dɛmɛbaga minnu Bɛ nin ko la, u k’a Dɔn k’a Fɔ an tɛ Se kà ‘jamana kuturu bolo Tnɔmi kà D’a ‘kɔ, k’a ɲɔnkiri bànbaanciw ye. O ma Kɛ jyɛn ‘fàn si fɛ. Mais (nka) an yɛrɛ de fana y’an yɛrɛ Sìgi k’an bolo Da an sèn kan k’a Fɔ k’an tɛ kὲlɛ fɛ. O de ye nin Lase an ma o. N’o tɛ, n’an tùn ye kὲlɛ Kùnbɛn, an Bɛ min na, an tɛ K’a la.
Gawo mara mɔgɔw ka kannabɔli Mali tlaliko kuma la
Almustafa Ture
Mali Ye kelen ye, Mali tɛ Kɛ fla ye. Mali Ye bɛɛ de ta ye. Minnu Wulila k’a Fɔ ko Mali ka Tla olu Ye ‘mɔgɔ damadɔ de ye. U tɛ hali an ka population (fasojama) yɛrɛ Bɔ min Bɛ Gawo yan. O de kama bì, muso, denmisɛn ni maakɔrɔba, bɛɛ ye ŋaniya Tà ko bì, f’u ka Bɔ k’a Jira ‘jyɛn bɛɛ la ko Gawo tɛ Sɔn nin ma, ko Mali Ye kelen ye, Mali tɛ Tla fla ye. Mali ye « Un Peuple Un But Une Foi » (Fasojama kelen, kùntlenna kelen, Ŋaniya kelen). Bì-bì in na, an Ko non à l’AZAWAD (an tὲ AZAWADko la), non à la fédération du Mali (a tὲ kafojamana-ko la maliko la), non à l’autonomie (an tὲ Mali fàn dɔ kɛli la k’i yɛrɛ Mara). An Bɔra nin de kama, k’a Jira autorité administrative (mara tìgilamɔgɔw) la, politikiw la, k’a Jira partenaire technique ani financierw (fὲɛrɛ dɛmɛdon-tɔnw ani musaka dɛmɛdon-tɔnw) la, opinion internationnale (‘jyɛnmɔgɔ) la ko gawokaw Ko non (an ma Sɔn). On est au Mali, seul le Mali qu’on reconnait (an Bɛ Mali de la, an bɛ Mali dɔrɔn de Lakodɔn). Le Mali est un et indivisible (Mali Ye kelen ye min tɛ Tla).
Marche (taama) da Minɛna kà Bɔ place de l’indépendance (yɛrɛmahɔrɔnya fὲrɛkɛnɛ) la kà Taa gouvernorat (kube) la. An y’o Di gouverneur (kubetigi) ma parce que (bari) Etat représentant (jamana tɔgɔlamɔgɔ) de dòn. An ye pétition (laɲinisɛbɛn) D’a ma. A ka kan k’a Di ‘maa o maa min ma, min Kɛra MINUSMA ye, min Kɛra Barkhane ye, min Kɛra partenaire (jὲɲɔgɔn) ye, u bɛɛ k’a Dɔn k’a Fɔ ko Gawo, ko Mali Ye kelen ye. Mali tɛ Tla fla ye. An tɛ Sɔn fédération (kafojamanaya) ma. An tɛ Sɔn autonomie (yɛrɛmara) ma. Marche (taama) coordonnela (ɲɛmaaya Tàra) an ka autorité administrative (mara tìgilamɔgɔw), politique (politikimɔgɔw), militaire (sorasi) fɛ. O sababu la, an ka force de l’ordre (kana tìgilamɔgɔw) ye marche (taama) in sui (Kɔlɔsi) k’a Blà sira kan pour que débordement (walasa damatɛmɛ-wale) si kana K’a la.
U k’u Sìri i komin jamakulu kelen k’a Tà Kayi fo Labezanka, kà Bɔ Kidal fo Sikaso ; ko bɛɛ Ye kelen ye. An ka ‘ɲɔgɔn Minɛ kà ‘kan kelen Fɔ min ye Mali Ye kelen ye, Mali tɛ Tla fla ye. Et que nous soutenons les autorités politiques, administratives et militaires du Mali surtout (an fana bɛ Mali jamanafanga Sènkɔrɔ-madon ‘marakunda, ‘politikikunda, sanko ‘kὲlɛden-kunda). U bɛ ka négociation (fɔkabɛn) min kɛ Alze, an b’olu fana souteni pour que (sènkɔrɔ-madon walasa) k’a Jira ‘jyɛn na ko Mali Ye kelen ye . Ni marche (taama) ma Se k’a Лɛnabɔ, an b’a kɛ sit-in (potoroli) ye pour montrer aux autorités, aux partenaires et financiers, à l’opinion internationale (walasa k’a Jira fanga la, jὲɲɔgɔnw la, musakatigiw la, ‘jyɛnmɔgɔ la) ko malien (maliden) bɛɛ bɛ ‘kan kelen de Fɔ, ko Mali Ye kelen ye. Mali tɛ Tla fla ye.
Aysata Mayga:
Mali tɛ Tla bì, a tɛ Tla sinin. An bɛ cὲw nɔ fɛ. Cὲw mana Sà ‘yɔrɔ o yɔrɔ, an fana bɛ Sà yen. An B’an ka président (jamanatigi) fana nɔ fɛ. A ye min Fɔ, an B’o de ‘kɔ. Mali tɛ Tla bì, a tɛ Tla sinin.
I komin jama tùn ka ca, an ka kumakan Y’o de ye. N’u Ko bɛn, an bɛ Bɛn. N’u ko kὲlɛ, an labɛnnen dòn sisan kɔni parce que (bari) an Tɔɔrɔla. Vraiment (Cyɛn na), bɛɛ de jὲra sɔgɔmada in na kà Bɔ. Surakaw B’a la, bamananw B’a la, bɛlaw B’a la. An bɛɛ de Bɔra sɔgɔmada in na. An ko bɛn de. N’u ma Sɔn bɛn ma, ɔ sisan kɔni an bɛɛ de pretna (labɛnnen dòn). Mali kɔni tɛ Tla bì, a tɛ Tla sinin. An musow kɔni, an ta Ye nin de ye.
Ne kɔni bɛ min Fɔ région (marabolo) bɛɛ ye, bɛɛ ka Kɛ kelen ye. Mali tɛ Tla bì, a tɛ Tla sinin. Ni saya dòn, an bɛɛ ka Sà, Mali kɔni tɛ Tla. K’a da Minɛ Kidal fo Kayi, bɛɛ ka Sɔn o ma.
Sirabakasaara
Mamadu Haʃim Kumarɛ:
An bɛ kà mɔgɔw Fàra ‘ɲɔgɔn kan ka hakili Di ‘ɲɔgɔn ma. Nin réunion (ɲɔgɔnye) minnu bɛ nà Kɛ, u b’a Fɔ an ye an ka kan kà min Kɛ. O b’a To an ka kan kà min Kɛ. ‘Fɛn o fɛn n’o ka kan kà Fàra an kan kà nin ‘fɛn in Kɛ kà Лὲ walasa sirabakasaara ka Dɔgɔya kosɛbɛ Mali ‘kɔnɔ. Ne b’a Fɔ ko an ma ɲɔgɔnfaamuyakosɛbɛ de kɛ fɔlɔ. Parce que (bari) n’an ye ‘ɲɔgɔn Faamuya, a bɛ Kɛ. Foyi man kan kà Kɛ ni kὲlɛ ye. Fɛn dɔw bɛ Kɛ ni hakilinakow ye.
Usmann Kɔnɛ, kɛnɛya minisiri (setigi)
An ka baara tɛ dɔrɔn kà To mɔgɔ bànanenw kan k’u Furakɛ. An ka baara fana ye kà fὲɛrɛ Лini min bɛ bàna Kunbɛn. O de Y’an ka baara fànba ye. Ayiwa, n’i ye bàna Kunbɛn, a ka fusa ni bànafurakɛ ye. Bawo, n’i ye fὲɛrɛ Sɔrɔ kà sirabakasaara, k’a Lajɔ, o b’a To a kɔlɔɔlɔ tɛ Se an ka baarayɔrɔw ma.
Mamadu Haʃim Kumarɛ, sirabakow minisiri (setigi)
Casque (dibiri) minnu bɛ Dòn mɔgɔw kùn na, an bɛ Se k’a Lajɛ, tellement (cogo min na) a bɛ Se kà Fàra ‘ɲɔgɔn kan, k’a Kɛ casque (dibiri), mɔgɔw bɛ Se kà casque (dibiri) Sɔrɔ nɔgɔya la cogo min. Sira caman Dlara. Mɔgɔ caman tùn bɛ yen u bɛ moto Bòli permis (dàgalisɛbɛn) t’u ‘bolo. An bɛ nà a essaye (lajɛ) kà cogoya Sɔrɔ o la. Naaninan, assuranceko (jigiyasɛbɛn-ko), a bɛ Barika cogo min na pour que (walasa) mɔgɔw bɛ Se kà Dɛmɛ u bɛ Se kà assurance (jigiyasɛbɛn) Tà.
Polisiw (kanabaaw) bɛ yen kà Se kà sira Lajɛ kà réglementation (sirakan-sariya) Tiimɛ, mais (nka) ‘fɛn caman bɛ yen siraw ka kan kà Dla cogoya min na. O Y’anw ka responsabilité (jɔyɔrɔ) ye. Minnu ka kan kà moto Bòli olu ka permikow (dàgalisɛbɛn-ko) o fana responsabilité (tìgilamaaw) Bɛ yen. Sabanan, protection civile (kasaaralaci) mɔgɔw fana ka responsabilité (sèn) B’a la. Santé (Kɛnɛya tìgilamɔgɔw) mɔgɔw ka responsabilité (jɔyɔrɔ) B’a la. Donc (o la) o jate kosɔn, an bɛɛ bɛ Fàra ‘ɲɔgɔn kan nin tle damadɔ in ‘kɔnɔ k’a Lajɛ an ka kuma ‘ɲɔgɔn fɛ. Bɛɛ k’a fɛta Fɔ. Bɛɛ ka dɔ K’i yɛrɛ ye.
Minisiri (setigi) Usmann Kɔnɛ
K’a Fɔ ko an bɛ Taa sɛbɛn Tigɛ fɔlɔ k’a tìgi ka Sɔrɔ kà Na furakɛli-kɛyɔrɔ la, nin si tɛ Лɛɲini. A tìgi bɛ Taa furakɛli la de. A sɛbɛntigɛ-kow, a musakakow, a furakɛlikow, olu bɛ Sɔrɔ kà Лɛɲini kɔ fɛ. U mana Se dɔrɔn ko urgence (bàna cunnenko) dòn, dɔgɔtɔrɔ b’i Лɛsin a ma. A seko Ye min ye ani dɔgɔtɔrɔso seko Ye min ye, o bɛɛ bɛ Blà ‘sèn kan kà Sɔrɔ k’a papierko (sɛbɛnko) n’a wari Лɛɲini.
Kan ni Yiriwa ‘tɔgɔ la, Dramann Keyta ye jὲmukan Sɛbɛn
Blàdon : 2016-07-07 Yɛlɛmako laban : 2016-07-07